Μια ανάσα από την πρόκριση στο Παγκόσμιο έφτασαν ο Λαζαρίδης και η Ελλάδα – Taklin.gr\nΣτον κρίσιμο αγώνα που έδινε το «εισιτήριο» για την τελική φάση, η ελληνική ομάδα ηττήθηκε 2-1 από την Αυστρία και έμεινε εκτός συνέχειας.\nΥπό την καθοδήγηση του ομοσπονδιακού προπονητή Γιώργου Κόντου, οι ελληνικές ρακέτες σημείωσαν τρεις νίκες μέχρι την πρόκρισή τους στον τελικό. Επικράτησαν 2-1 της Ρουμανίας, της Γερμανίας αλλά και της Ιταλίας.\nΌμως στον τελικό, αν και ισοφάρισαν σε 1-1, τελικά ηττήθηκαν στο διπλό και αποκλείστηκαν από τη συνέχεια του τουρνουά. Στον τελικό της διοργάνωσης που φιλοξενήθηκε στην πόλη Βιλαμούρα της Πορτογαλίας, ο Γιώργος Λαζαρίδης ηττήθηκε 6/0 6/2 από τον Γιόσεφ Ρίγκλερ, ενώ ο Στέφανος Διαμαντής ισοφάρισε σε 1-1 μετά τη νίκη 6/2 4/6 6/2 επί του Νίκο Λάνγκμαν. Στο διπλό οι Λαζαρίδης/Διαμαντής ηττήθηκαν 6/1 7/5 από τους Μάρτιν Λέγκνερ/Τόμας Φλα.


Όσκαρ 2022: Αντίστροφη μέτρηση για τη λαμπερή τελετή – INLIFE by INPAOK\nΨυχαγωγια 26 Μαρτίου 2022 0\nΌσκαρ 2022: Αντίστροφη μέτρηση για τη λαμπερή τελετή\nΌσα πρέπει να ξέρετε για τα βραβεία\nΜετά από μήνες «λαμπρότητας» και θορύβου, η τελετή απονομής των Όσκαρ 2022 απέχει μόλις λίγες ώρας. Ήρθε η ώρα να δούμε επιτέλους ποιος θα βρεθεί στην κορυφή των κατηγοριών υποκριτικής και ποια ταινία θα πάρει το κορυφαίο βραβείο καλύτερης ταινίας.\nΕνόψει της μεγάλης βραδιάς, η ιστοσελίδα The A.V. Club δημιούργησε έναν οδηγό για όσα πρέπει να γνωρίζετε για τη λαμπερή τελετή.\nΠότε είναι τα Όσκαρ;\nΗ απονομή των βραβείων Όσκαρ θα πραγματοποιηθεί την Κυριακή 27 Μαρτίου στο Dolby Theatre στο Λος Άντζελες (ξημερώματα Δευτέρας ώρα Ελλάδας).\nΠοιοι είναι οι φετινοί οικοδεσπότες;\nΗ Regina Hall, η Amy Schumer και η Wanda Sykes είναι οι οικοδεσπότες των φετινών Όσκαρ. Αυτή είναι η πρώτη φορά μετά από τρία χρόνια που η τελετή θα έχει οικοδεσπότη. Κάθε παρουσιαστής θα διευθύνει την τελετή για μία ώρα πριν δώσει τη σκυτάλη στον επόμενο οικοδεσπότη. Φέτος, ο παραγωγός των Όσκαρ, Will Packer, σχεδιάζει να κρατήσει την εκπομπή σε ένα σφιχτό τρίωρο χρονικό διάστημα.\nΠοιος θα απονείμει τα βραβεία;\nΟ μακρύς κατάλογος των παρουσιαστών περιλαμβάνει: Elliot Page, Jennifer Garner, Tiffany Haddish, Bill Murray, Stephanie Beatriz, DJ Khaled, H.E.R., Tony Hawk, Kelly Slater, Shaun White, Rachel Zegler, Halle Bailey, Sean “Diddy” Combs, Jamie Lee Curtis, Woody Harrelson, Samuel L. Jackson, Lily James, Zoe Kravitz, Mila Kunis, Lady Gaga, John Leguizamo, Simu Liu, Shawn Mendes, Rosie Perez, Tyler Perry, Chris Rock, Tracee Ellis Ross, Naomi Scott, Wesley Snipes, Uma Thurman και John Travolta.\nΟι προηγούμενοι νικητές των Όσκαρ που έχουν προσκληθεί να παρουσιάσουν τα φετινά βραβεία περιλαμβάνουν τους Ruth E. Carter, Kevin Costner, Anthony Hopkins, Daniel Kaluuya, Rami Malek, Lupita Nyong’o και Youn Yuh-Jung.\nΠοιοι θα εμφανιστούν κατά τη διάρκεια της βραδιάς;\nΗ Beyonce έκανε ευγενικά ένα άνοιγμα στο πρόγραμμά της για να ερμηνεύσει το «Be Alive» για τα βραβεία Όσκαρ. Οι Billie Eilish and Finneas, Reba McEntire και Sebastian Yatra θα εμφανιστούν επίσης κατά τη διάρκεια της τελετής, με τραγούδια από τα No Time To Die, Four Good Days και Encanto, αντίστοιχα. Καθένας από αυτούς τους καλλιτέχνες είναι υποψήφιος για το καλύτερο πρωτότυπο τραγούδι.\nΠοιοι είναι οι κορυφαίοι υποψήφιοι για Όσκαρ;\nΗ ταινία The Power Of The Dog της Jane Campion προηγείται στις υποψηφιότητες με 12, ακολουθούμενη από το Dune με 10, με τις δύο αυτές ταινίες να διαγωνίζονται στην κατηγορία Καλύτερης Ταινίας. Οι υπόλοιπες υποψηφιότητες για το βραβείο Καλύτερης Ταινίας είναι οι ταινίες CODA, Belfast, Nightmare Alley, West Side Story, Don’t Look Up, Licorice Pizza, Drive My Car και King Richard.\nΣτην κατηγορία Καλύτερης Σκηνοθεσίας, υποψήφιοι είναι οι Kenneth Branagh (Belfast), Ryusuke Hamaguchi (Drive My Car), Paul Thomas Anderson (Licorice Pizza), Jane Campion (The Power Of The Dog) και Steven Spielberg (West Side Story).\nΣτην κατηγορία του καλύτερου ηθοποιού, η βραδιά θα περιλαμβάνει μια αναμέτρηση μεταξύ των Javier Bardem (Being The Ricardos), Andrew Garfield (tick, tick… Boom!), Benedict Cumberbatch (The Power Of The Dog), Denzel Washington (The Tragedy Of Macbeth) και Will Smith (King Richard).\nΓια την κατηγορία Καλύτερης Γυναικείας Ερμηνείας είναι υποψήφιες οι Jessica Chastain (Τα μάτια της Tammy Faye), Olivia Colman (Η χαμένη κόρη), Penelope Cruz (Παράλληλες μητέρες), Nicole Kidman (Being The Ricardos) και Kristen Stewart (Spencer).\nΈγκλημα Πάτρας: Σε κομβικό σημείο οι έρευνες


“Με τον κόσμο μας για τη νίκη επί της ΑΕΚ” | ebasket.gr\nΚεντρική Basket League Παναθηναϊκός “Με τον κόσμο μας για τη νίκη επί της ΑΕΚ”\n“Με τον κόσμο μας για τη νίκη επί της ΑΕΚ”\nΔημοσίευση στις 10/12 20:24\nΟ Παναθηναϊκός Superfoods αντιμετωπίζει την ΑΕΚ στο “Νίκος Γκάλης” (11/12, 21:30), για τη 10η αγωνιστική της Stoiximan.gr Basket League, με τον Βασίλη Χαραλαμπόπουλο να τονίζει στο blog του ΕΣΑΚΕ πως η ΑΕΚ είναι μια σταθερή ομάδα με έμπειρους και ποιοτικούς παίκτες, ενώ ανέφερε πως ο κόσμος του “Τριφυλλιού” θα τους ωθήσει στη νίκη.\nΑναλυτικά τα όσα είπε ο Βασίλης Χαραλαμπόπουλος στο blog του ΕΣΑΚΕ:\n“Η ομάδα έδειξε την αντίδραση που λέγαμε την προηγούμενη εβδομάδα στον αγώνα με τη Γαλατάσαραϊ. Κατά τη μεγαλύτερη διάρκεια του παιχνιδιού παίξαμε όπως έπρεπε ακολουθώντας κατά γράμμα το πλάνο μας.\nΙδιαίτερα στο δεύτερο ημίχρονο είχαμε εξαιρετική παρουσία σε άμυνα και επίθεση. Δεν αφήσαμε τον αντίπαλό μας να κάνει το παιχνίδι του, περιορίζοντας τα ατού του, ενώ στην επίθεση κάναμε ο,τι χρειαζόταν παρότι δεν ήμασταν ιδιαίτερα εύστοχοι και δη έξω από τη γραμμή των 6,75μ.\nΉταν ένα εντός έδρας ματς και έπρεπε οποιοδήποτε να το κερδίσουμε και τα καταφέραμε με τον τρόπο που θέλαμε.\nΩστόσο, τώρα θα πρέπει να συγκεντρωθούμε στη δύσκολη συνέχεια σε πρωτάθλημα και Ευρωλίγκα. Σε λιγότερες από 48 ώρες μετά το τέλος του αγώνα με τη “Γαλατά” είμαστε υποχρεωμένοι να αντιμετωπίσουμε την ΑΕΚ. Πρόκειται για μια πολύ καλή ομάδα με μεγάλη σταθερότητα ειδικά στο πρωτάθλημα. Είναι ένα ματς που απαιτεί μεγάλη προσοχή καθώς η ΑΕΚ διαθέτει πολλούς έμπειρους και ποιοτικούς παίκτες.\nΒαθμολογικά είμαστε στην ίδια θέση και είναι δεδομένο πως θα πρέπει να παρουσιαστούμε σοβαροί και συγκεντρωμένοι στο πλάνο μας από την αρχή ως το τέλος ώστε με τη βοήθεια του κόσμου μας να πάρουμε τη νίκη.\nΌταν περάσει αυτός ο αγώνας θα έχουμε τη δυνατότητα να ασχοληθούμε με το εξίσου σημαντικό παιχνίδι κόντρα στη Φενέρμπαχτσε.\nΤα ξαναλέμε την επόμενη εβδομάδα.”\nΠροηγούμενο Μπρατσιάκος για Ελ Αμίν: “Κανείς δεν είναι πάνω από την ομάδα”\nΕπόμενο Διάστρεμμα ο Χολ


Αγγελία: Οικιακή βοηθός, Βούλα\nΑναζητώ Οικιακή βοηθό στην περιοχή Βούλα. Οι υπηρεσίες που επιθυμώ είναι Οικιακές εργασίες, Μαγειρική, Σιδέρωμα, Καθάρισμα, Βοήθεια στο φαγητό για εσωτερική απασχόληση.\n750€ / μήνα\nΠροσωπική φροντίδα ηλικιωμένων\nΟικιακή βοηθός, Γλυφάδα\nΑναζητώ Οικιακή βοηθό στην περιοχή Γλυφάδα. Οι υπηρεσίες που επιθυμώ είναι Φροντίδα βρεφών & νηπίων, Φύλαξη παιδιού, Βοηθός στα ταξίδια, Φροντίδα και Φύλαξη, Οικιακές εργασίες, Μαγειρική, Σιδέρωμα, Καθάρισμα, Οικ. εργασίες γύρω από το παιδί, Βαριές οικιακές εργασίες.\nΟικιακή βοηθός-Babysitter, Βούλα\nΑναζητούμε μια ευχάριστη γυναίκα με αγάπη προς τα παιδιά για την απασχόληση της κόρης μας 4,5 χρονών και μεταφορά σε εξωτερικές δραστηριότητες, φροντίδα του σπιτιού (καθάρισμα, μαγείρεμα, σίδερο). Ενδιαφερόμαστε για 5 φορές την εβδομάδα Δευτέρα-Παρασκευή στη Βούλα. Το ωράριο θα καθοριστεί σε συνεννόηση με την ενδιαφερόμενη. Περίπου 14:00-19:00 Επιθυμητό το πιστοποιητικό εμβολιασμού\nΑναζητώ Οικιακή βοηθό στην περιοχή Βούλα. Οι υπηρεσίες που επιθυμώ είναι Οικιακές εργασίες, Σιδέρωμα, Καθάρισμα για μερική απασχόληση.


Αγωνία μέχρι τέλους | Contra.gr\nΜε την Ουκρανία να είναι η μοναδική που έχει ήδη εξασφαλίσει θέση, πέραν της οικοδέσποινας, τo παζλ των προκριθέντων ομάδων συνέθεσαν το Σάββατο το βράδυ οι Ολλανδία, Αγγλία, Πολωνία, Ιταλία, Κροατία. Πορτογαλία και κατά 99,9% η Σουηδία.\nΚΩΣΤΑΣ ΜΠΡΑΤΣΟΣ, ΝΙΚΟΣ ΚΑΛΟΓΗΡΟΥ\nΜετά την Ουκρανία η οποία πρώτη είχε εξασφαλίσει θέση στο Παγκόσμιο Κύπελλο, πέραν της οικοδέσποινας, τo παζλ των προκριθέντων ομάδων συνέθεσαν το Σάββατο το βράδυ οι Ολλανδία, Αγγλία, Πολωνία, Ιταλία, Κροατία, Πορτογαλία και κατά 99,9% η Σουηδία, αφού θα πρέπει να χάσει την τελευταία αγωνιστική στην έδρα της από την Ισλανδία και παράλληλα η Τσεχία να κερδίσει με διαστημικό σκορ στην Φινλανδία.\n"Σφαγή" γίνεται στον 4ο όμιλο με τις Γαλλία, Ελβετία, Ιρλανδία και Ισραήλ να έχουν βγάλει τα κομπιουτεράκια και να κάνουν υπολογισμούς. Μία από τα ίδια στον έβδομο όμιλο, αφού η Σερβία, Βοσνία και Ισπανία θα περιμένουν μέχρι τέλους για να δουν ποιες θα κάνουν το 1-2. Στα μπαράζ βρίσκεται η Νορβηγία, ενώ η Ρουμανία έχει χάσει πολλές ελπίδες και το μόνο που έχει να κάνει είναι να απευθυνθεί στον...Υψιστο.\nΣτον πρώτο όμιλο, η Ολλανδία φάνηκε ανώτερη και μέσα στην Τσεχία και πήρε το εισιτήριο για τα τελικά. Οι παίκτες του Μάρκο Φαν Μπάστεν επικράτησαν με 2-0 και έστειλαν τους Τσέχους στα μπαράζ, εφ' όσον αυτοί κερδίσουν την τελευταία στιγμή στην Φινλανδία, αφού μετά την ήττα τους αυτή δεν μπορούν να κατακτήσουν μία από τις καλύτερες δεύτερες θέσεις. Κάτι ανάλογο φαντάζει ως...θαύμα (και κάτι παραπάνω). Στο άλλο ματς του ομίλου, οι Ρουμάνοι έκαναν το χρέος τους και χάρη σε ένα εύστοχο πέναλτι του Άντριαν Μούτου υπερκέρασαν στο Ελσίνκι το εμπόδιο των Σκανδιναβών, τους οποίους τώρα εκλιπαρούν να νικήσουν την ομάδα του Κάρελ Μπρούκνερ.\nΌσον αφορά στο τρίτο γκρουπ, η Πορτογαλία πήρε παραπάνω από τον πόντο που χρειαζόταν και θα βρίσκεται στα γήπεδα της Γερμανίας. Οι Ιβηρες ίδρωσαν, αλλα επικράτησαν με 2-1 του Λιχτενστάιν και εξασφάλισαν την πρώτη θέση και μαθητικά. Ρωσία και Σλοβακία επικράτησαν των Λουξεμβούργο (5-1) και Εσθονίας (1-0) αντίστοιχα σε εντός έδρας αναμετρήσεις και θα "κονταροχτυπηθούν" την Τετάρτη στη Μπρατισλάβα, σε έναν αγώνα που θα κρίνει την δεύτερη θέση.\nΒόρεια Ιρλανδία-Ουαλία 2-3\n(46' Γκιλέσπι, 50' Ντέιβις - 27' Ντέιβις, 38' Ρόμπινσον, 61' Γκιγκς)\n(7' Ισμαΐλοφ, 18' Κερζάκοφ, 65' Παβλουτσένκο, 74', 90'Κιριτσένκο - 51' Ράιτερ)\n(30' Μπερμπάτοφ, 55' Λαζάροφ)\nΛιθουανία-Σερβία & Μαυροβουνιο 0-2\n(42' Κέζμαν, 88' Βούκιτς)\nΒοσνία/Ερζεγοβίνη-Σαν Μαρίνο 3-0\n(48', 75', 85'Μπόλιτς)\nΙσραήλ - Νησιά Φαρόε 2-1\n(1' Μπεναγιούν, 90' Ζάνο - 92' Σάμουελσεν)\nΝορβηγία - Μολδαβία 1-0\nΚροατία - Σουηδία 1-0\n(56' πεν. Σρνα)\nΤσεχία - Ολλανδία 0-2\n(31' Φαν Ντερ Φάαρτ, 39' Οπνταμ)\nΕλβετία - Γαλλία 1-1\n(79' Μανίν - 52' Σισσέ)\n(56', 59' Τόρρες)\nΙταλία - Σλοβενία 1-0\nΠορτογαλία- Λιχτενστάιν 2-1\n(49' Παουλέτα, 86' ΝούνοΓκόμεζ - 33' Φίσερ)\n** Να σημειωθεί πως οι δύο καλύτερες δεύτερες θα προκύψουν από δύο εκ των πρώτου, έκτου και ογδόου ομίλου.\nΣτον τέταρτο όμιλο η αγωνία θα μείνει ως το τέλος. Η Γαλλία απέσπασε 1-1 στην Ελβετία και είναι το απόλυτο αφεντικό. Οι "τρικολόρ", δεδομένου ότι θα νικήσουν την Κύπρο, δεν θέλουν να κερδίσει η ομάδα του Κουν στην Ιρλανδία, με την τελευταία να είναι επίσης στο κόλπο. Σε περίπτωση που οι Ελβετοί περάσουν από το Δουβλίνο τότε οι "τρικολόρ" θα πρέπει να φιλοδωρήσουν με πάνω από τέσσερα γκολ την Κύπρο, με στόχο να μην μπλέξουν στα μπαράζ. Δίχως ήττα πορεύεται και το Ισραήλ, το οποία επικράτησε με 2-1 των Νήσων Φαρόε και ολοκλήρωσε τα παιχνίδια του, περιμένοντας ένα θαύμα. Στη συνέχεια, δεν έχει παρά να... σταυρώσει τα δάχτυλά του ο Αβραάμ Γκραντ, μήπως και γίνει το αναπάντεχο.\nΤην τρίτη συνεχόμενη ήττα στον όμιλογνώρισε η Κύπρος, η οποία στην Λευκωσία υποτάχθηκε στους Ιρλανδούς με 1-0, χάνοντας κλασικές ευκαιρίες και πέναλτι με τον Οκκά.\nΗ σύνθεση της Κύπρου: Παναγιώτου, Ηλία (73' Μαραγκός), Λουκά, Λάμπρου, Μιχαήλ (30' Κρασσάς), Γαρπόζης, Μακρίδης, Αλωνεύτης, Χαραλαμπίδης, Οκκάς (68' Γιασεμάκης), Κωνσταντίνου\nΣτον πέμπτο όμιλο η Ιταλία επικράτησε με 1-0 της Σλοβενίας και είναι στα τελικά του Μουντιάλ. Στην επιστροφή του Λούκα Τόνι στο Παλέρμο ένας άλλος...ντόπιος έκλεψε την παράσταση, αφού η ομάδα του Λίπι επικράτησε με γκολ του Τζακάρντο στο 77'. Στην δεύτερη θέση του ομίλου κατέληξε η Νορβηγία, που πήρε με το ίδιο σκορ την νίκη επί της Μολδαβίας. Οι Σκανδιναβοί "ευχαρίστησαν" τους Ιταλούς για την νίκη τους, αφού τους έστειλε στα μπαράζ. Τις λιγοστές τους ελπίδες για πρόκριση απώλεσαν οι Σκωτσέζοι, αφού οι Λευκορώσοι άλωσαν την Γκλασκώβη και με γκολ του Κουτούζοφ πήραν την νίκη.\nΤο ποιες θα είναι οι πρώτες δύο ομάδες του έκτου ομίλου ήταν γνωστό, ωστόσο η κατάταξη παραμένει ερωτηματικό. Η Αγγλία, έπεται δύο πόντων της Πολωνίας, ύστερα από την αγχωτική νίκη τους επί των σκληροτράχηλων Αυστριακών και τώρα οι δύο ομάδες θα λύσουν τις διαφορές τους στο Νησί. Να σημειωθεί πως αμφότερες οι ομάδες προκρίθηκαν στο Παγκόσμιο Κύπελλο και το μόνο που απομένει είναι ποια θα πάρει την πρώτη θέση και ποια θα είναι μία από τις δύο καλύτερες δεύτερες. Κατά τα άλλα, στη μάχη του Νησιού, η Ουαλία επικράτησε στο Μπέλφαστ της Βόρειας Ιρλανδίας με 3-2.\nΤέσσερις ομάδες παλεύουν για δύο θέσεις στο έβδομο γκρουπ. Η Σερβία/Μαυροβούνιο διατηρεί πάντως την πρωτοπορία, ύστερα από τη νίκη της με 2-0 επί της Λιθουανίας στο Βίλνιους και έχει τον πρώτο λογο για την κατάληψη της πρώτης θέσης. Ο Πρέντραγκ Τζόρτζεβιτς έπαιξε σε όλο τον αγώνα και μάλιστα το γκολ του Κέζμαν προήλθε από δικό του χτύπημα φάουλ. Παράλληλα είχε μία ασίστ που δεν μπόρεσε να αξιοποιήσει ο Λουμπόγια στο 56'.\nHΒοσνία-Ερζεγοβίνη, μίαεκ των διεκδικητριών,επιβλήθηκε του Σαν Μαρίνο με 3-0 σε ένα προσωπικό σόου του Ελβιρ Μπόλιτς (τρία γκολ)και περιμένει τη συνέχεια με τους... συμπατριώτες τους στο Βελιγράδι. Το αποτέλεσμα του αγώνα αφορά άμεσα τους Ισπανούς, οι οποίοι πέρασαν από το Βέλγιο (σ.σ είχαν κάνει κατάληψη οι συμπατριώτες τους) με δύο γκολ του Φερνάντο Τόρρες. Οι "φούριος ρόχας" θέλουν νίκη των Βόσνιων για να περάσουν στα τελικά, αλλά ίσως τους συμφέρει και η ισοπαλία, μιας και σε περίπτωση που η πρωτιά (με τους Σέρβους) παιχθεί στην διαφορά τερμάτων, τότε θα είναι καλυμμένοι με ένα ευρύ σκορ (πάνω από 4 γκολ), αναλόγως και το ισόπαλο αποτέλεσμα του αγώνα του Βελιγραδίου.\nΠαρούσα στο Μουντιάλ θα είναι και η Κροατία. Με πέναλτι του Σρνα επικράτησε 1-0 της Σουηδίας και θα πάρει το εισιτήριο, είτε ως πρώτη, είτε ως δεύτερη. Οι Αντονι Σέριτς και Μίκαελ Νίλσον του Παναθηναϊκού παρακολούθησαν τον αγώνα από τους πάγκους των ομάδων τους. Μετά το αποτέλεσμα αυτό οι Σκανδιναβοί θα πρέπει να συμβούν απίθανα πράγματα για να μην ταξιδέψουν στην Γερμανία. Η ομάδα του Λάνκερμπεργκ φιλοξενεί την Ισλανδία και εκτός του ότι θα πρέπει να χάσει, θα πρέπει και η Τσεχία να κερδίσει με διαστημικό σκορ την Φινλανδία για να της πάρει την δεύτερη καλύτερη θέση. Στο άλλο ματς του Σαββάτου, η Βουλγαρία πέρασε ένα εύκολο απόγευμα (2-0) απέναντι στην Ουγγαρία, με τις δύο ομάδες να είναι αδιάφορες και να παρατάσσονται με πολλές αλλαγές. Ο Σάντορ Τόργκελε αγωνίστηκε και αποβλήθηκε στο 90'.


Οι Αλλαγές στις Θεραπείες το 2020 - Υγεία και Ομορφιά\nΑναρτήθηκε: Δευτέρα, 30 Δεκεμβρίου 2019 - 10:39\nΣύμφωνα με την έκθεση της Syneos Health, η αύξηση της ασθενοκεντρικής αντίληψης και οι ταχύτατα εξελισσόμενες τάσεις στις ψηφιακές τεχνολογίες είναι αυτές που θα αλλάξουν τις θεραπείες το 2020.\nΗ φαρμακοβιομηχανία, σύμφωνα με την έκθεση έχει μετακινηθεί από την πελατειακή στην ασθενοκεντρική διάσταση.\n«Κλινικές ομάδες εμπλέκουν περισσότερο τους ασθενείς γύρω από τα τελικά σημεία των ερευνών τους και τις εμπειρίες τους, ενώ οι εμπορικές ομάδες δημιουργούν πλατφόρμες υγείας, θέτοντας στο κέντρο τους ενδιαφερόμενους.\nΟι μέθοδοι αλληλεπίδρασης των ασθενών με την περίθαλψη και τη βιομηχανία αλλάζουν ραγδαία καθώς εξελίσσονται οι ψηφιακές τεχνολογίες, που κάνουν ένα ακόμα βήμα μπροστά με νέους τρόπους στη θεραπεία, την πρόσβαση και τη μάθηση.\nΗ φαρμακοβιομηχανία και όλοι οι πάροχοι υγείας εκμεταλλεύονται νέους τρόπους επαφών και δημιουργούν κανάλια που εξετάζουν πληρέστερα επίπεδα βοήθειας τόσο για τους ‘πληρωτές’ όσο και για τους ‘παρόχους’».\nΟι πάροχοι υγείας φέρνουν πλέον τους ασθενείς στην πρώτη γραμμή των ερευνών με στόχο την επιτυχία της θεραπείας διότι έχουν κατανοήσει τη δυναμική της αγοράς, που θα επηρεάσει τη λήψη αποφάσεων στον τομέα της υγειονομικής περίθαλψης.\nΗ αξιοποίηση αυτών των στοιχείων θα επιτρέψει σε όλους τους ενδιαφερόμενους να επιταχύνουν την καινοτομία για να βελτιώσουν τη ζωή των ασθενών.


Τρίτη, 28 Ιουνίου 2022 03:16:43 ΜΜ\nΑρχική›Διεθνή›Ειδήσεις›Ερντογάν: Μέτρα για τη στήριξη της οικονομίας-Δεν υπάρχει ενδεχόμενο εκλογών\n23:16 - 20 Δεκ 2021 | Ειδήσεις\nΣειρά μέτρων στόχος των οποίων είναι να αποτραπεί η περαιτέρω «δολαριοποίηση» της οικονομίας και να ενθαρρυνθούν οι καταθέσεις σε λίρες, παρουσίασε ο πρόεδρος της Τουρκίας Ρετζέπ Ταγίπ Ερντογάν.\nΗ κίνηση αυτή είναι μία προσπάθεια να υπερασπιστεί για ακόμη μία φορά ο Τούρκος πρόεδρος την πολιτική των χαμηλών επιτοκίων, μολονότι η λίρα κατέρρευσε σε επίπεδα ρεκόρ.\nΜετά τη συνεδρίαση του υπουργικού συμβουλίου, ο Ερντογάν είπε ότι τα μέτρα θα διασφαλίσουν ότι οι πολίτες δεν θα χρειάζεται να μετατρέπουν τις λίρες τους σε ξένο νόμισμα, ενώ θα στηριχθούν επίσης οι εξαγωγείς και οι συνταξιούχοι, μεταδίδει το ΑΠΕ-ΜΠΕ. Επανέλαβε ότι δεν θα υπάρξει καμία οπισθοχώρηση από το νέο οικονομικό μοντέλο που βασίζεται στα χαμηλά επιτόκια, επιμένοντας ότι η μείωση των επιτοκίων από την Κεντρική Τράπεζα θα επιφέρει πτώση του πληθωρισμού «μέσα σε μερικούς μήνες». Επέμεινε επίσης ότι οι διακυμάνσεις στις συναλλαγματικές ισοτιμίες και τις τιμές δεν βασίζονται σε θεμελιώδη οικονομικά μεγέθη.\nΣύμφωνα με τον Ερντογάν, στις εξαγωγικές εταιρείες που δυσκολεύονται λόγω των διακυμάνσεων της ισοτιμίας θα δοθεί μέσω της Κεντρικής Τράπεζας ένα προθεσμιακό συμβόλαιο νομίσματος. Η κυβέρνηση σχεδιάζει επίσης να μειώσει κατά 1% τον εταιρικό φόρο και να δώσει πιστώσεις για να στηριχθεί η απασχόληση.\nΟ Τούρκος πρόεδρος υποστήριξε ότι τα συναλλαγματικά αποθέματα της Κεντρικής Τράπεζας θα αυξηθούν ξεπερνώντας τα 135-150 δισ. δολάρια. Επέμεινε ότι δεν θα επιτρέψει να χρησιμοποιηθούν τα δάνεια των κρατικών τραπεζών από κάποιους για να κερδίσουν χρήματα και είπε ότι κανένας επενδυτής δεν θα πρέπει να κάνει κερδοσκοπικές κινήσεις.\nΠΟΥ: Καλύτερα να ματαιωθεί εκδήλωση, παρά να φύγει μια ζωή\nΚεραμέως για 40 χρόνια Ελλάδας στην ΕΕ: Μαζί καλύτερα


Γιάννης Αγγελάκας - Σελίδα 3 από 3 - 3pointmagazine\nΗ Πρωτοχρονιά έβαλε στoπ στον μουσικό μας διάλογο, αλλά κάθε εμπόδιο για καλό λένε. Άλλωστε μεσολάβησε μέχρι τότε η πρώτη εκπομπή του περιοδικού μας στο mindradio.gr, όπου είχαμε την ευκαιρία να τα πούμε στον... αέρα.\nΗ εξαιρετική μουσική αλλά και ο κυνικός παρακμιακός σαραντάρης,που ενσαρκώνεται από το Γιάννη Αγγελάκα στο τέλος σου αφήνουν την αίσθηση ότι δύο ώρες δεν πήγαν σίγουρα χαμένες!\nΈλληνες τραγουδιστές αποκαλύπτουν ένα ακόμα, καλά κρυμμένο ταλέντο τους, αυτό της υποκριτικής. Τρεις ταινίες διαφορετικές μεταξύ τους με μοναδικό κοινό σημείο το ταλέντο των πρωταγωνιστών τους!\nAποστολή του 3pointmagazine.gr στη Σάμο Σαδίκης, Αγγελάκας και Κακό Συναπάντημα έκλεισαν με ιδανικό τρόπο το 9o Ireon Music Festival!\nΤο 3pointmagazine.gr στο δεύτερο εκ των τεσσάρων κομματιών του αφιερώματος που σας έχουμε ετοιμάσει, θυμίζει σε όσους ξέρουν και μαθαίνει σε όσους αγνοούν, τα πρώτα βήματα καλλιτεχνών, που έγραψαν, είτε μας αρέσουν είτε όχι τη δική τους μακροσκελή και ξεχωριστή ιστορία στην ελληνική μουσική.


Γυμνή φωτογράφιση στην Ακρόπολη το 1929... - Fx-news | Εφημερίδα |ΝΕΑ ΦΙΛΑΔΕΛΦΕΙΑ-ΝΕΑ ΧΑΛΚΗΔΟΝΑ\nΑρχική Fx-magazine Ιστορία-Πολιτισμός Γυμνή φωτογράφιση στην Ακρόπολη το 1929…\nΓυμνή φωτογράφιση στην Ακρόπολη το 1929…\n«Διαμαρτύρομαι στο όνομα των Θεών του Ολύμπου, οι οποίοι, όπως όλοι ξέρετε, όχι μόνο περπατούσαν ξυπόλυτοι, οι άντρες αναμεμειγμένοι με τις γυναίκες, αλλά προσεύχονταν και στους ναούς τους γυμνοί».\nΜε αυτά τα λόγια, ο Παύλος Νιρβάνας, τον Μάιο του 1929, ήταν ένας από τους λίγους που υπερασπίστηκε στη στήλη του, στο Ελεύθερο Βήμα, την πρώτη Ελληνίδα φωτογράφο, όταν η μικρή Αθηναϊκή κοινωνία την κατηγόρησε για τις φωτογραφίες που απεικόνιζαν την διάσημη χορεύτρια της Comedie Francaise, Μόνα Πάεβα, να χορεύει γυμνή στον Παρθενώνα.\nΗ φωτογράφιση ενός εντελώς γυμνού σώματος, προκλητική και ασυνήθιστη για την εποχή, σε συνδυασμό με την τοποθεσία ταμπού, σύμβολο ενός ολόκληρου πολιτισμού, ήταν αρκετά για να προκαλέσουν τις έντονες αντιδράσεις της συντηρητικής κοινωνίας που μέχρι εκείνη τη στιγμή είχε υποδεχτεί θερμά την νεαρή φωτογράφο από το Αϊδίνι.\nΌταν το 1924, η νεαρή Έλλη Σουγιατζόγλου-Σεϊραρδάρη έρχεται στην Αθήνα, ανοίγει στην Ερμού το πρώτο της φωτογραφικό στούντιο. Η αποδοχή της αστικής τάξης είναι ενθουσιώδης, αφού αντιλαμβάνεται ως σημάδι εκλεπτυσμένης τέχνης την δημιουργία των οικογενειακών πορτρέτων από μια νεαρή καλλιτέχνιδα, η οποία πειραματίζεται με τη φωτογραφία, αποθανατίζοντας αρχαία μνημεία και μικρές αυλές των αθηναϊκών σπιτιών. Η συνάντηση με τη Μόνα Πάεβα\nΛίγο αργότερα η Nelly στρέφει την προσοχή της στο μνημείο της Ακρόπολης το οποίο την εντυπωσιάζει, και αποφασίζει να του δώσει ένα πρόσωπο και να το θέσει σε κίνηση. Όταν μαθαίνει πως η διάσημη χορεύτρια Μόνα Πάιβα, βρίσκεται στην Ελλάδα, την συναντά και της προτείνει για το σκοπό αυτό να την φωτογραφίσει στον Παρθενώνα. Ύστερα από λίγο καιρό μια από τις φωτογραφίες αυτές φιλοξενείται στις σελίδες του γαλλικού περιοδικού «Illustration de Paris».\nΗ κατακραυγή των συντηρητικών αρχών της Ελλάδας του 1928 είναι έντονη και καταγράφεται στον τύπο της εποχής με πηχυαίους τίτλους που μιλούν για «βεβήλωση του αρχαίου βράχου». Την ίδια ώρα βέβαια η παγκόσμια κοινή γνώμη αποδέχεται την φωτογράφιση με κύματα θαυμασμού και «ελληνολατρίας».\nΗ ίδια η Nelly δεν δημοσίευσε τις φωτογραφίες. Έδωσε μόνο μερικές από αυτές στην Μόνα Πάεβα όταν έφυγε από την Αθήνα. Η φωτογράφιση έγινε κατόπιν άδειας και το γυμνό προέκυψε τυχαία. Σε παλιά συνέντευξή της δήλωνε πως είχε τηρήσει όλους τους κανονισμούς. Είχε ζητήσει άδεια από τον διευθυντή της Ακρόπολης, Αλέξανδρο Φιλαδελφέα, με σκοπό να κάνει μια καλλιτεχνική φωτογράφιση με μοντέλο την Μόνα Πάεβα που έδινε εκείνο τον καιρό παραστάσεις στην Αθήνα. Η άδεια της δόθηκε ευχαρίστως.\n«Είχα πάρει μαζί μου πολλά μέτρα άκοπες μουσελίνες, αρχαϊκά πέπλα για την όμορφη μπαλαρίνα. Από τη διεύθυνση της Ακρόπολης μου είχαν πει ότι η φωτογράφιση έπρεπε να γίνει μετά το επισκεπτήριο. Έτσι για να μην είμαστε δυο κοπέλες μόνες στην ερημιά παρακάλεσα τον πατέρα μου να μας συνοδεύσει. Ήταν όμως εκεί και ο ίδιος ο Φιλαδελφέας. Μας έδειξαν το σπιτάκι του φύλακα και μας είπαν ότι η καλλιτέχνης μπορούσε να αλλάξει εκεί και να βάλει τα πέπλα που είχα φέρει μαζί μου. Η πόρτα ήταν μισάνοιχτη, και καθώς ο ήλιος έγερνε και γέμιζε με φως τον μικρό χώρο, είδα για πρώτη φορά την ξένη χορεύτρια ολόγυμνη. Μου φάνηκε πως ενσάρκωνε το πνεύμα των αρχαίων μαρμάρων! Την ρώτησα αν θα μπορούσε να ποζάρει τελείως γυμνή και δέχτηκε. Έτρεξα και ρώτησα τον Φιλαδελφέα. Η απάντησή του ήταν καταφατική: «Φτάνει οι φωτογραφίες να μην είναι για δημοσίευση». Η ξένη χορεύτρια προχώρησε ολόγυμνη, κρατώντας μόνο ένα μικρό κλωνάρι ελιάς. Κι άρχισε να χορεύει μέσα στον Παρθενώνα, ενώ η Nelly’s με τον φωτογραφικό της φακό απαθανάτιζε τις διάφορες φάσεις του εξαίσιου θεάματος.\nΗ πρόθεση της φωτογράφου\nΗ πρόθεση της ίδιας της φωτογράφου δεν ήταν να δημιουργηθεί κανένα σκάνδαλο μέσα από το οποίο θα αύξανε την φήμη της ή το οικονομικό της όφελος. Άλλωστε φωτογράφιζε την χορεύτρια για τον εαυτό της, πιστεύοντας πως ανάμεσα σε εκείνη και τον αρχαίο ναό ανακάλυπτε εκ νέου μια ξεχασμένη σχέση ισορροπίας, κίνησης και αρμονικής συνύπαρξης της αρχιτεκτονικής και της ανθρώπινης δημιουργίας. Άλλωστε οι φωτογραφίες της Μόνα Πάεβα στην Ακρόπολη δεν ήταν η πρώτη φωτογράφιση στη φύση που πραγματοποιούσε η Nelly.\nΑπό όταν ακόμα μαθήτευε στη φωτογραφία στη Δρέσδη, στις αρχές της δεκαετίας του 1920 ο δάσκαλός της, Φραντς Φίλντερ, της ανέθεσε να φωτογραφίσει τις χορεύτριες της διάσημης σχολής της Μαίρης Βίγκμαν. Η Nelly τότε αποφάσισε να κάνει την φωτογράφιση όχι μέσα στο στούντιο, όπως συνηθιζόταν τότε, αλλά στη φύση. Έτσι ταξίδεψε μαζί τους μέχρι το Σάξον, μέρος κατάλληλο για να αντιπαραβάλει την ομορφιά της φύσης με εκείνη του ανθρώπινου σώματος.\nΈνα γυναικείο σώμα, γυμνό, στα μνημεία\nΗ δομή και η επιβλητική παρουσία των αρχαίων μνημείων και η δυνατότητα να φανεί πως έχουν ψυχή που την ζωντάνεψε η φρεσκάδα και η αρμονία του ευαίσθητου γυναικείου σώματος δεν παύει ακόμα και μετά το σκάνδαλο να καταλαμβάνει τη σκέψη της. Έτσι ένα χρόνο αργότερα η Nelly’s προτείνει στην Ουγγαρέζα χορεύτρια Νικόλσκα να ποζάρει και αυτή γυμνή στο βράχο της Ακρόπολης. Ο Φιλαδελφέας δίνει ξανά την άδεια. Αυτή τη φορά όμως η φωτογράφος αποφασίζει να ντύσει την Νικόλσκα με αισθησιακά αραχνοΰφαντα πέπλα για να αποφευχθούν νέες αντιδράσεις.\nΤα διασημότερα έργα της\nΟι δύο αυτές γυμνές φωτογραφίσεις που έκανε στην Ακρόπολη το 1928 και το 1929 αποτέλεσαν δύο από τα διασημότερα έργα της «εθνικής φωτογράφου». Εκτός από τη φωτογραφική τεχνική τους, τα γυμνά σώματα που φωτογράφισε η Nelly ξεχωρίζουν για την έντονη εσωτερικότητα τους, η οποία επιτείνει τις μορφές, την πλαστικότητα του φωτός, όλη την πνευματικότητα του αρχαίου κλασικού ιδεώδους, όπως εκφράζεται μέσα από τo γυμνό σώμα.\nΤο γυναικείο σώμα, όπως αυτό απεικονίστηκε στα «γυμνά της Ακρόπολης» της Nelly, απαλλαγμένο από κάθε έννοια σεξουαλικής πρόκλησης, προώθησαν την αλλαγή στις πεποιθήσεις του ελληνικού κοινού σχετικά με τον τρόπο που αντιμετώπιζε το γυμνό σώμα.\nΓεννημένη στο Αϊδίνι το 1899 και μεγαλωμένη στη Σμύρνη, η Έλλη σπούδασε φωτογραφία στη Δρέσδη με δασκάλους τον Ούγκο Έρφουρτ και Φραντς Φίλντερ. Στα σημαντικά έργα της ανήκουν σίγουρα η φωτογράφιση των Δελφικών γιορτών του Σικελιανού και της συζύγου του Εύας Πάλμερ καθώς και η φωτογράφιση των Ολυμπιακών Αγώνων στο Βερολίνο. Το ξέσπασμα του Δεύτερου Παγκοσμίου Πολέμου την βρήκε στη Νέα Υόρκη όπου έμεινε από το 1939 μέχρι το 1966. Επέστρεψε στην Αθήνα το 1966 όπου πέθανε το 1998.\nΠροηγούμενο άρθροΤο Απίστευτο γκράφιτι του Αντετοκούνμπο στα Σεπόλια\nΕπόμενο άρθρο“Το χρονικό του Μικρασιατικού τραγουδιού” από τη “Φιλαδέλφεια” την Δευτέρα\nΣτην τελετή απονομής πτυχίων και προαγωγών σε εθελοντές του τομέα Υγείας του Ελληνικού Ερυθρού Σταυρού, ο Περιφερειάρχης Αττικής Γ. Πατούλης\nΝέο επιτραπέζιο ημερολόγιο 1922-2022 100 χρόνια από τη Μικρασιατική Καταστροφή\nΠρεμιέρα της ταινίας «Σμύρνη μου αγαπημένη»


Ιερά Μητρόπολις Δημητριάδος και Αλμυρού - Ειδήσεις - Αγιασμός των αλόγων στα Καλά Νερά\nΑρχική » Ειδήσεις » Νέα - Ειδήσεις » Αγιασμός των αλόγων στα Καλά Νερά\nΤο παραδοσιακό έθιμο του αγιασμού των αλόγων, την ημέρα της Αναλήψεως αναβίωσε και φέτος στα Καλά Νερά.\nΈνας μεγάλος αριθμός αλόγων και των αντίστοιχων ιππέων, συγκεντρώθηκε όπως κάθε χρόνο στο χωριό και ακολούθησε το πρόγραμμα των παραδοσιακών εκδηλώσεων οι οποίες τα τελευταία χρονιά τελούν υπό την αιγίδα του Δήμου Νοτίου Πηλίου και του τοπικού συλλόγου Τουριστικής Ανάπτυξης.\nΤο έθιμο έχει τις ρίζες του βαθιά μέσα στον χρόνο. Από τότε που οι κάτοικοι των γύρω ορεινών χωριών κατέβαιναν εκείνη τη μέρα για να κάνουν το πρώτο καλοκαιρινό τους μπάνιο. Αποτελεί δε πόλο έλξης για πολλά σχολεία όλων των βαθμίδων, τα οποία επιλέγουν εκείνη την ημέρα για να πραγματοποιήσουν εκπαιδευτικές εκδρομές και να επισκεφθούν τα Καλά Νερά.\nΟι εκδηλώσεις ξεκίνησαν στις 11.30 π.μ. με την άφιξη της ιεράς εικόνος της Αναλήψεως και αγιασμό από τον Σεβ. Μητροπολίτη Δημητριάδος κ. Ιγνάτιο, παρουσία του Σεβ. Μητροπολίτου Χαλκίδος κ. Χρυσοστόμου. Ακολούθησε η απονομή αναμνηστικών δώρων στους ιππείς από τον Σεβ. Ποιμενάρχη μας κ. Ιγνάτιο. Το πρόγραμμα ολοκληρώθηκε με παρέλαση αλόγων, παραδοσιακούς χορούς από τα χορευτικά συγκροτήματα των πολιτιστικών συλλόγων Μηλεών και Δράκειας και λαϊκό πανηγύρι με τη συμμετοχή της καλλιτέχνιδας του παραδοσιακού τραγουδιού Γωγώς Τσαμπά.


Ο Pueblocityschools.us προσελκύει 2 478 επισκέπτες ανά ημέρα, αξίζει 3 562 ευρώ και έχει βαθμολογία 30/100.\nΟ pueblocityschools.us δέχεται ημερησίως κατά μέσο όρο 12 390 μοναδικούς επισκέπτες καθώς και 2 478 εμφανίσεις σελίδων. Ο δικτυακός τόπος δέχεται κατά μέσο όρο 76 818 επισκέψεις καθώς και 384 090 εμφανίσεις σελίδων μηνιαίως. Έχει βαθμολογία D, λόγω των χαμηλών επιδόσεων του.\nΕπισκέπτες 2 478 17 346 76 818 904 470\nΕμφανίσεις σελίδων 12 390 86 730 384 090 4 522 350\nΟ Pueblocityschools.us έχει Google Pagerank 4 στα 10 και Alexa Rank 350 912. Παρά το γεγονός ότι χρησιμοποιείται όλο και λιγότερο ως δείκτης ποιότητας του ιστοσελίδων, ένα υψηλότερο PageRank εξακολουθεί να δείχνει, ως επί το πλείστον, η δημοτικότητα μιας ιστοσελίδας. Οι ιστοσελίδες με υψηλή Alexa Rank έχουν υψηλό αριθμό επισκεπτών, αναφέροντας ότι έχουν καλή κατάταξη στις μηχανές αναζήτησης.\nΤο όνομα χώρου δημιουργήθηκε πριν από 13 χρόνια (έτος : 2007, μήνα: 08, ημέρα : 29) και έχει μήκος 17 χαρακτήρων. Ο αλγόριθμος των μηχανών αναζήτησης δίνει μεγαλύτερη αξιοπιστία και εξουσία σε ιστοσελίδες των οποίων η όνομα τομέα έχει καταχωριστεί για μεγάλο χρονικό διάστημα και εξακολουθεί να χρησιμοποιείται (αλλά όχι παρκαρισμένο).\nPueblocityschools.us αποφέρει διαφημιστικά έσοδα 5 την ημέρα. Τα έσοδα από διαφημίσεις κόστους ανά κλικ (CPC) είναι 1 916 ανά έτος. Τα έσοδα από διαφημίσεις κόστους ανά χίλιες εμφανίσεις (CPM) είναι 339 ανά έτος. Εάν η ιστοσελίδα ήταν προς πώληση, θα μπορούσε να πωληθεί για 3 562. Έχει βαθμολογία D, λόγω των χαμηλών επιδόσεων του.\nCPM 1 7 29 339\nΟ Pueblocityschools.us κατευθύνει στην IP διεύθυνση 216.33.93.211, που βρίσκεται στο/στη(ν) Chicago, Ηνωμένες Πολιτείες. Ο Pueblocityschools χρησιμοποιεί 1,039 Go του εύρους ζώνης την ημέρα. Έτσι, εκτιμάται ότι ο pueblocityschools.us χρησιμοποιεί ένα σύνολο 1 διακομιστές, με κόστος 30 ανά μήνα.\nΤοποθεσία του server του Pueblocityschools : Chicago, Ηνωμένες Πολιτείες (41.8824,-87.6376)\noberon-media.com 2 478\ncentra.org 2 478\neslhq.com 2 478\noregonzoo.org 2 478\nlol.com 2 478\nspecialopswatch.com 2 478\nowensworld.com 2 478\ncitadeloutlets.com 2 478\nrentalads.com 2 478\nfly.io 2 477


Γιάννης Μαγκριώτης: Η βία σκοτώνει τον αθλητισμό. Ο Αθλητισμός τρόπος ζωής, πολιτιστικό και ψυχαγωγικό γεγονός.\nΗ βία σκοτώνει τον αθλητισμό. Ο Αθλητισμός τρόπος ζωής, πολιτιστικό και ψυχαγωγικό γεγονός.\nΤα τελευταία χρόνια η χώρα μας βρίσκεται αντιμέτωπη με το φαινόμενο της οργανωμένης βίας στα πλαίσια αθλητικών εκδηλώσεων και ιδιαίτερα στο χώρο του ποδοσφαίρου.\nΌπως έχει υπογραμμισθεί σε διάφορες μελέτες από ένα ευρύ διεπιστημονικό πεδίο, τα αίτια και οι αφορμές που οδηγούν τους οπαδούς να υιοθετήσουν βίαιες συμπεριφορές, είναι πολύπλοκα και\nΔεδομένου του πολυσύνθετου και πολυδιάστατου χαρακτήρα του φαινομένου, ο νέος αθλητικός νόμος αν και προβλέπει αυστηρές ποινές και ρήτρες βίας, χρειάζεται να ενισχυθεί από συγκεκριμένες δράσεις των εμπλεκόμενων φορέων, προκειμένου να επιτευχθεί η πρόληψη και η αποτελεσματικότερη αντιμετώπιση του.\nΠιστεύω ότι πρέπει:\n• Οι διοικήσεις των ΠΑΕ να έχουν μια δυναμικότερη και ουσιαστικότερη εμπλοκή στη διαχείριση της τάξης και της ασφάλειας στα γήπεδα.\n• Να γίνει χαρτογράφηση των μελών των συνδέσμων, ως προς την ταυτότητα τους και το δημογραφικό-κοινωνικό τους προφίλ.\n• Να ενισχυθεί η έρευνα με επίκεντρο τον τρόπο λειτουργίας και τις δομικές αλλαγές που απαιτούνται, στους επιμέρους φορείς που εμπλέκονται στην αντιμετώπιση του χουλιγκανισμού στη χώρα μας.\n• Να εφαρμοσθούν κοινωνικο-εκπαιδευτικά προγράμματα που συμβάλλουν στην καταπολέμηση της βίαιης συμπεριφοράς των ατόμων που έχουν ήδη καταδικασθεί.\n• Να συμμετέχουν οικονομικά οι αθλητικές ομάδες, στην υλοποίηση εκπαιδευτικών προγραμμάτων που θα αποτρέπουν την υιοθέτηση βίαιων συμπεριφορών.\n• Να συμφωνήσουν εγγράφως οι ΠΑΕ με τα ΜΜΕ για την εξάλειψη δημοσιευμάτων και πρωτοσέλιδων τα οποία δύναται να προκαλέσουν το δημόσιο αίσθημα.\n• Να εκπαιδευτεί το ιδιωτικό προσωπικό ασφάλειας των γηπέδων από την Αστυνομία και από τον Ερυθρό Σταυρό με έξοδα των ΠΑΕ.\n• Να σχεδιαστεί νέο επιχειρησιακό σχεδιασμό της Αστυνομίας ήπιας αστυνόμευσης με υιοθέτηση επιτελικών συντονιστικών μέτρων με βασικό μέλημα την καλύτερη οργάνωση και την αποδοτικότερη κατανομή των αστυνομικών δυνάμεων με στόχο τη διατήρηση της δημόσιας τάξης εντός και εκτός των γηπέδων με το μικρότερο δυνατό κόστος τόσο σε ανθρώπινο δυναμικό όσο και σε οικονομικούς πόρους.\nPosted by Γιάννης Μαγκριώτης at 9:59 μ.μ.\nLabels: Κείμενα: αφορμή για διάλογο\nΤο φαινόμενο της βίας στα γήπεδα ξεκινά από τα γενικότερα προβλήματα που αντιμετωπίζει ένα μεγάλο κομμάτι της νεολαίας, όπως είναι η ανεργία, η περιθωριοποίηση, αλλά και η εικόνα της καθημερινότητας η οποία τροφοδοτείται από εικόνες βίας και εξευτελισμού της ανθρώπινης αξιοπρέπειας.\nΤο γήπεδο και ειδικά τα ομαδικά αθλήματα δημιουργούν έντονες στιγμές και περιβάλλον ακραίας ανταγωνιστικότητας. Όταν οι δύο αυτοί παράγοντες συνυπάρξουν, τότε μένει η αφορμή. Αυτή μπορεί να είναι μια άδικη απόφαση του διαιτητή, μια κακή εμφάνιση της ομάδας ή μια πράξη μια ανυπόληπτης διοίκησης. Μπορεί να είναι και όλα μαζί ή κάποια άλλα.\nΣυμπερασματικά, οι εκδηλώσεις βίας είναι βαθύτατα κοινωνικό και μορφωτικό πρόβλημα. Γι’ αυτό η αντιμετώπισή τους θέλει πολλά συνδυαστικά μέτρα και συνεργασία όλων των φορέων.\nΤο ξέσπασμα και η έκταση των επεισοδίων εξαρτάται από τα μέτρα τάξης της πολιτείας και την αποτελεσματικότητά της.\nΔυστυχώς στην χώρα μας, συνυπάρχουν όλα τα προβλήματα ενώ δεν υπάρχει η σοβαρή μελέτη και ο σταθερός σχεδιασμός με τις ανάλογες δράσεις για να εκλείψει το πρόβλημα.\nΗ βία που εκδηλώνεται στα γήπεδα ή εξ’ αφορμής αθλητικής εκδήλωσης δεν είναι ούτε τωρινό ούτε Ελληνικό φαινόμενο. Είναι εμφανές ότι στην χώρα μας για την αντιμετώπιση της βίας στις περισσότερες περιπτώσεις δεν φταίει το νομοθετικό πλαίσιο αλλά η μη εφαρμογή των νόμων. Με τον τελευταίο Αθλητικό νόμο μια από τις ουσιαστικές αλλαγές είναι ο ουσιαστικός ρόλος της Αρμόδιας Επιτροπής της Βουλής, η οποία σε τακτά διαστήματα θα αξιολογεί τα αποτελέσματα της εφαρμογής του νόμου και θα προτείνει διορθωτικές παρεμβάσεις.\nΕνδιαφέρουσα τοποθέτηση. Το θέμα είναι να καταφέρει η Πολιτεία να αποφασίσει αν θέλει επιχειρήσεις ή αθλητισμό. Από εκεί και πέρα είναι εύκολο να δει πώς θα διαμορφώσει την πολιτική της για τη βία.\n5 Απριλίου 2012 - 3:34 μ.μ.\n12 Απριλίου 2012 - 7:51 μ.μ.\nΑπάντση σε blog σχετικά με ανάρτηση για τα διόδια ...\n6 Μάη, επιλογή ευθύνης..\nΓιατί το θέμα της αξιοκρατίας είναι πάντοτε επίκαι...\nΗ βία σκοτώνει τον αθλητισμό. Ο Αθλητισμός τρόπος...


Rodia Mixer: CC και Πνευματικά δικαιώματα\nΓεννιέται αυτομάτως το ερώτημα:\nΤι επιθυμεί κυρίως ένας καλλιτέχνης της μουσικής;\nΝα τον ακούν ή να τα κονομάει;\nΤο να κερδίζει από την τέχνη του, είναι θεμιτό και άριστο. Αυτό όμως πετυχαίνεται μονάχα μέσω των δισκογραφικών εταιρειών; Μπορεί -ΣΗΜΕΡΑ- κάλλιστα να κερδίζει και από μόνος του, άρα, οι εταιρείες είναι που κινδυνεύουν και όχι τα πνευματικά δικαιώματα των καλλιτεχνών.\n-->> περιμένω εμπλουτισμένη συζήτηση πάνω στο θέμα!\n-->> Το Κάνε Ραδιόφωνο στο live radio (07/10 έως 10/10)\n-->> οι δικές μου εκπομπούλες\nPosted by Rodia at 5:48 μ.μ.\nLabels: σκεψεις, radio, radiobubble\nΟ καλλιτέχνης επιδιώκει το έργο του να γίνει γνωστό, και εκείνος να αναδειχθεί μέσα από αυτό και να μείνει στην ιστορία. Μέσα από το έργο του, επίσης επιθυμεί να ζήσει κιόλας, εφόσον το χρησιμοποιεί ως μέσον βιοπορισμού.\nΌταν κανείς απευθύνεται στο κοινό της γειτονιάς του της πλατείας ή του χωριού και της πόλης του, νομίζω ότι το μόνο που χρειάζεται είναι να είναι καλός σε αυτό που κάνει. Αν τώρα επιθυμεί να απευθυνθεί σε μεγαλύτερο κοινό, της χώρας του, της ηπείρου του ή και του πλανήτη ολόκληρου, χρειάζεται τον, ατζέντη του, την δισκογραφική, τον μάνατζερ του, τον ενδυματολόγο, τον χορογράφο, τον μακιγιέζ, τον σωφέρ, τον μπράβο, τον λογιστή, τον γκρούπι, τον drug dealer, τον ηχολήπτη, κλπ κλπ κλπ έναν απίστευτο συρφετό ανθρώπων που βγάζουν το ψωμί τους από την επιτυχία και τις πωλήσεις του καλλιτέχνη.\nΒέβαια, όταν οι δισκογραφικές γίνονται καρτέλ (γιατί περί αυτού πρόκειται) αποφασίζουν, διατάζουν και ελέγχουν τα σχετικά με όλους τους καλλιτέχνες, αλλά και σε τι τύπου μηχανήματα θα αναπαράγουμε το προϊόν του καλλιτέχνη. Επίσης όλοι αυτοί, ο καλλιτέχνης μη εξαιρούμενος αναζητούν το American Dream, με Porsche Ferrari κλπ.\nΈτσι όταν το καρτέλ των δισκογραφικών, ανακαλύπτει ότι το Ιντερνέτι (για παράδειγμα) προσφέρεται για ανταλλαγή αρχείων μουσικής και ανακαλύπτει ότι οι πωλήσεις δίσκων πέφτουν, άρα δεν μπορεί να αγοράσει το νέο μοντέλο Ferrari να προσθέσει στη συλλογή του, τσινάει και κατηγορεί δικαίους και αδίκους.\nΣτην τελική νομίζω ότι το πρόβλημα το προκαλεί η Porsche και η Ferrari\n6 Οκτωβρίου 2008 - 9:28 μ.μ.\nΑν δεις την επιστροφή του Κυρίου Ρίπλεϊ, έχει αρκετό ζουμί σχετικά, αν και δεν μου φάνηκε να λέει πολλά σαν ταινία.\n6 Οκτωβρίου 2008 - 9:42 μ.μ.\n12 Οκτωβρίου 2008 - 3:34 π.μ.\nΟλα σωστά Νικόλα!\nΕυχαριστώ για το λινκ, το διοχέτευσα καταλλήλως :)\nΕχμ.. να προσθέσω κάτι τι..\nΝομίζω ότι όλοι οι καλλιτέχνες θέλουν παγκόσμια αποδοχή. Οι εταιρείες όμως είναι αυτές που "αρπάζουν" έναν που πληρεί τις προδιαγραφές τους, είναι δλδ περισσότερο "ψωνάρα" από άλλους που πατούν πιο γερά στο χώμα, και τον προωθούν ξεκάθαρα ως εμπόρευμα.\nΔεν είναι αρκετή δλδ η επιθυμία του καλλιτέχνη για ευρεία διάκριση, χρειάζεται και η απόφασή του να διατεθεί ως "προϊόν", η απόφασή του να υποδουλωθεί στο νταβατζή του.\n..αυτό όμως δεν το καταλαβαίνει ο πολύς κόσμος -ακόμα..\nΖούμε στην εποχή των υπέρογκα αμειβόμενων σκλάβων. Αν λάβουμε υπόψη και το Μεγάλο Πείραμα της οικονομικής επιστήμης, υπάρχουν και άλλοι σκλάβοι υπερβολικά αμειβόμενοι, μόνο που δεν προβάλλονται -ακόμα.\n12 Οκτωβρίου 2008 - 1:39 μ.μ.


Στη φυλακή οδηγούνται ο πρώην υπουργός Γιάννος Παπαντωνίου και η σύζυγός του, Σταυρούλα Κουράκου, όπως αποφάσισαν ανακριτής και εισαγγελέας. Μετά από μια μαραθώνια απολογία που κράτησε πάνω από 20 ώρες συνολικά, ο πρώην υπουργός και η σύζυγός του κρίθηκαν προφυλακιστέοι.\nΛίγο πριν από τις 7 το βράδυ ολοκλήρωσε την απολογία της στον ανακριτή η σύζυγος του πρώην υπουργού Γιάννη Παπαντωνίου, Σταυρούλα Κουράκου. Η κ. Κουράκου έμεινε για περισσότερες από 4 ώρες στο γραφείο της ανακρίτρας κατά της διαφθοράς Ηλιάνας Ζαμανίκα και του επίκουρου συναδέλφου της Γιώργου Ευαγγέλου, για το κακούργημα της νομιμοποίησης εσόδων από παράνομες δραστηριότητες. Από το πρωί ο Γιάννος Παπαντωνίου συνέχιζε την απολογία που είχε διακοπεί τη Δευτέρα το βράδυ.\nΟ κατηγορούμενος για νομιμοποίηση παράνομων αμοιβών που φθάνουν τα 2,8 εκατομμύρια ελβετικών φράγκων επανήλθε το πρωί της Τρίτης στο ανακριτικό γραφείο για να ολοκληρώσει την απολογία του, σχετικά με όσα του καταλογίζονται στο 800 σελίδων κατηγορητήριο που συντάχθηκε με κορμό τη σύμβαση του 2003 για την αναβάθμιση έξι φρεγατών του Πολεμικού Ναυτικού.\nΔεκαπέντε χρόνια μετά την υπογραφή της επίμαχης σύμβασης, ο Γιάννος Παπαντωνίου κλήθηκε χθες να απαντήσει επί της ουσίας της υπόθεσης, καθώς οι παραδοχές της Ανάκρισης είναι ότι το 2003 υπουργός Εθνικής «Αμυνας διέπραξε απιστία -που έχει παραγραφεί – ζημιώνοντας με 400 εκατομμύρια ευρώ το Δημόσιο, με κίνητρο παράνομα ωφελήματα που έλαβε. Η ακολουθία της δικογραφίας αφορά αυτές τις παράνομες αμοιβές και τους τρόπους απόκρυψης και νομιμοποίησης των χρημάτων αυτών.\nΔεν το δέχεται\nΟ πρώην υπουργός δεν δέχεται ότι η σύμβαση για τις έξι φρεγάτες προκάλεσε ζημιά του Δημοσίου και μάλιστα, σύμφωνα με πληροφορίες, κατά την ανακριτική διαδικασία ανέβηκαν πολλές φορές οι τόνοι εντός του ανακριτικού γραφείου γιατί οι ανακριτές ρωτούσαν τον κ. Παπαντωνίου μόνο γι’ αυτό το θέμα. Ο πρώην υπουργός, σύμφωνα πάντα με πληροφορίες, απάντησε στους ανακριτές πως αν δεν υπέγραφε τη σύμβαση αυτή, η ζημιά του Δημοσίου θα ήταν 3 δισ. ευρώ, τα οποία θα έπρεπε να δαπανηθούν για την κατασκευή νέων πλοίων. «Η επιλογή που ουσιαστικά εισηγείστε μέσω του κατηγορητηρίου θα παραβίαζε τις αντοχές της οικονομίας και θα υπονόμευε την εθνική ασφάλεια» φέρεται να λέει στους δικαστικούς λειτουργούς.\nΌσο για τη νομιμοποίηση χρημάτων που του καταλογίζεται, σκέλος που συνεχίζεται με τις ερωταπαντήσεις σήμερα στο ανακριτικό γραφείο, ο κ. Παπαντωνίου φαίνεται όχι μόνο να αμφισβητεί το σκεπτικό των δύο ανακριτών, αλλά και να τους αποδίδει πλήρη άγνοια του τραπεζικού συστήματος. Υποστηρίζει πως οι δύο δικαστικοί λειτουργοί βρισκόμενοι σε απόγνωση από την έλλειψη στοιχείων έφτιαξαν ένα σενάριο χωρίς ουσιαστικά στοιχεία. «Δεν χρηματίστηκα, δεν έχετε κανένα απολύτως στοιχείο, ούτε ένδειξη ούτε τίποτε που να υποδηλώνει χρηματισμό. Δεν είναι αληθής ο ισχυρισμός του κατηγορητηρίου» φέρεται να ισχυρίζεται ο πρώην υπουργός.\nΟ Γιάννος Π. Παπαντωνίου (27 Ιουλίου 1949) είναι Έλληνας οικονομολόγος, πανεπιστημιακός και πολιτικός, πρώην υπουργός, πρώην βουλευτής του ΠΑΣΟΚ, και πρώην ανεξάρτητος βουλευτής Α΄ Αθηνών.\nΓεννήθηκε στο Παρίσι στις 27 Ιουλίου 1949 και είναι γιος του Παναγιώτη Πανόπουλου, δικηγόρου, και της Ευαγγελίας Παπαντωνίου. Οι γονείς του δεν παντρεύτηκαν ποτέ, και ο Γιάννος Παπαντωνίου κράτησε το επίθετο της μητέρας του, καθώς μεγάλωσε μαζί της.\nΗ Ευαγγελία Παπαντωνίου, νομικός με σπουδές στο Ασφαλιστικό και το Εργατικό Δίκαιο στη Γαλλία, έγραψε ιστορία όταν έγινε η πρώτη γυναίκα Γενική Διευθύντρια στην ιστορία της ελληνικής δημόσιας διοίκησης.\nΘείος του ήταν ο Δημήτριος (Μίμης) Παπαντωνίου, προϊστάμενος της εισαγγελίας Πρωτοδικών Θεσσαλονίκης κατά την εποχή της δολοφονίας του Λαμπράκη.\nΣπούδασε οικονομικά στα Πανεπιστήμια Αθηνών και Ουισκόνσιν και ιστορία στη Σορβόννη, ενώ κατέχει και διδακτορικό δίπλωμα Οικονομικών Επιστημών από το πανεπιστήμιο του Κέημπριτζ. Την περίοδο 1977 – 1978 δίδαξε ως ειδικός επιστήμονας στο Οικονομικό Τμήμα της Νομικής Σχολής του Πανεπιστημίου Αθηνών.\nΔραστηριοποιήθηκε πολιτικά στις τάξεις του ΚΚΕ Εσωτερικού μέχρι το 1980, οπότε και δέχτηκε τηλεφώνημα από τον Ανδρέα Παπανδρέου ο οποίος είχε ενθουσιαστεί από μία επιστημονική δημοσίευσή του για την ειδική σχέση της Ελλάδας με την τότε ΕΟΚ.\nΤο 1981 εκλέχθηκε ευρωβουλευτής με το ΠΑΣΟΚ. Εκλέχθηκε βουλευτής Α΄ Αθηνών με το ΠΑΣΟΚ στις εκλογές του 1989 (Ιουνίου), του 1990, του 1993, του 1996, του 2000και του 2004.\nΣτις 15 Νοεμβρίου 1988 αντικατέστησε στη Βουλή τον παραιτηθέντα βουλευτή του ΠΑΣΟΚ Απόστολο Λάζαρη. Διετέλεσε Υπουργός Εθνικής Οικονομίας από το 1994, Υπουργός Εθνικής Οικονομίας και Οικονομικών από το 1996 έως τον Οκτώβριο του 2001, και Υπουργός Εθνικής Άμυνας από τον Οκτώβριο του 2001 έως το Μάρτιο του 2004. Θεωρείται ο εκφραστής της ελληνικής οικονομικής πολιτικής για την ένταξη στην ΟΝΕ.\nΓια το ακαδημαϊκό έτος 2009-10 ο Γιάννος Παπαντωνίου ήταν Επισκέπτης Καθηγητής στο Ελληνικό Παρατηρητήριο του Ευρωπαϊκού Ινστιτούτου στο London School of Economics and Political Science.\nΟ Γιάννος Παπαντωνίου έχει συγγράψει άρθρα και βιβλία πάνω σε θέματα που συνδέονται με οικονομικές και πολιτικές εξελίξεις στην Ελλάδα, την Ευρώπη καθώς και την ευρύτερη παγκόσμια σκηνή.\nΕίναι επίσης Πρόεδρος του Κέντρου Ερευνών Προοδευτικής Πολιτικής.\nΠανεπιστήμιο Θεσσαλίας: Πόρτα σε Μπέο και Χ.Α.\nΓΣΕΕ: «Εν μέσω θέρους καταργούνται προστατευτικές για τους εργαζόμενους διατάξεις»\nΟι «άριστοι» του Μητσοτάκη!...\nΟ παραμυθιασμένος Καραμανλής\nΣφαγή στην Σρι Λάνκα\nΟ μύθος ««Πυθία» περί δήθεν «απόπειρας δολοφονίας Καραμανλή»\nΔιαγράφονται χρέη μεγαλοοφειλετών αξίας 22.6 δισ. €\nΗ άγνωστη επιστολή Αρσένη που «καίει» τον Κώστα Σημίτη


Ξανά στο προσκήνιο για ΑΕΚ ο Κατσουράνης - Αθλητισμός - Νέα Κρήτη\nΤώρα διαβάζετε: Ξανά στο προσκήνιο για ΑΕΚ ο Κατσουράνης\nΞανά στο προσκήνιο για ΑΕΚ ο Κατσουράνης\nΟ Κώστας Κατσουράνης βρίσκεται και πάλι στο μετεγγραφικό προσκήνιο της ΑΕΚ, η οποία μελετάει την περίπτωσή του, για την ενίσχυση του ρόστερ του, εν όψει του δεύτερου μισού της σεζόν.\nΟ Έλληνας μέσος έμεινε ελεύθερος από την Πούρνε της Ινδίας και βρίσκεται στο στόχαστρο αρκετών ελληνικών ομάδων. Ο 36χρονος μέσος φέρεται να προορίζεται για την ενίσχυση της μεσαίας γραμμής, κυρίως μετά τον τραυματισμό του Μιγκέλ Άνχελ Κορδέρο.\nΣύμφωνα με δημοσιεύματα, οι ιθύνοντες της Ένωσης αναμένεται να έχουν επαφές με τον έμπειρο ποδοσφαιριστής τις προσεχείς ημέρες, προκειμένου να εξεταστεί το ενδεχόμενο συνεργασίας των δυο πλευρών. Τα ίδια δημοσιεύματα αναφέρουν πως ο διεθνής μέσος θα υπογράψει συμβόλαιο συνεργασίας έως το τέλος της σεζόν, με οψιόν ανανέωσης για έναν ακόμα.\nΑπό εκεί και πέρα, ο Μπράνκο Μιλοβάνοβιτς βρίσκεται ήδη στο εξωτερικό, προκειμένου να παρακολουθήσει από κοντά υποψήφιους μετεγγραφικούς στόχους της Ένωσης. Δημοσιεύματα αναφέρουν πως ο τεχνικός διευθυντής της Ένωσης θα προσπαθήσει να κλείσει από τώρα, μια από τις δυο μεγάλες καλοκαιρινές μετεγγραφές, που προτίθεται να κάνει η διοίκηση της ομάδας.


Επικήδειος Αλέκου Αλεξανδρίδη\nΤετάρτη, 18 Αύγουστος 2010 14:23\nΕκλεκτέ συμπατριώτη και αγαπημένε φίλε,\nΧρέος πικρό και δύσκολο μας συγκεντρώνει σήμερα μπροστά σου για στερνή φορά. Βρισκόμαστε γύρω σου όλοι εμείς, οι συμπατριώτες σου, οι φίλοι σου από όλη την Ελλάδα, οι συναγωνιστές σου, η οικογένειά σου, η Φλώρινα ολάκερη, μια λαοσύναξη μεγάλη, όπως αυτές που τόσο αγαπούσες, αλλά με πένθος βαρύ για την απώλειά σου και με οδύνη βαθιά για τον αδόκητο χαμό σου.\nΒρισκόμαστε όλοι γύρω σου περίλυποι, αλλά και περήφανοι, γιατί υπήρξες μια φωτεινή παρουσία ανάμεσά μας, γιατί αγωνίστηκες με ένα μοναδικό πάθος για τις υπέρτατες και διαχρονικές πανανθρώπινες αξίες και νιώθουμε απέραντο σεβασμό για το έργο και την υποδειγματική ζωή σου.\nΞέρουμε καλά όλοι ότι σήμερα φεύγει από τη μεγάλη οικογένεια της Φλώρινας ένας έντιμος αγωνιστής, ένας σπουδαίος δημοκράτης, ένας λαμπρός πατριώτης. Υποκλινόμαστε μπροστά σου και αναλογιζόμαστε πώς θα πρέπει σου να σε χαιρετίσουμε, κάλλιστε φίλε, γιατί ξέρουμε πως εσύ που έζησες με τη σοφία της απλότητας, με τη φωτιά της μάχης και με τη δίψα της Δικαιοσύνης, τιμούσες τον λακωνικό τρόπο έκφρασης και ζωής.\nΣταράτα και καθαρά λόγια, δυναμικά και έντιμα έργα, παληκαρίσια και κοφτερή σκέψη, τολμηρή και πρωτοπόρα στάση. Αυτές είναι οι πολύτιμες παρακαταθήκες ζωής που αφήνεις πίσω σου.\nΠαιδί του Ροδώνα και των Αναργύρων, παιδί του αγώνα και της δουλειάς από τα γεννοφάσκια σου, κατάκτησες επάξια τον τίτλο του Πολιτικού Μηχανικού και είχες μια σημαντική επαγγελματική και κοινωνική ζωή. Πάντοτε σεμνός, ουσιαστικός, βαθιά συναισθηματικός, ακριβοδίκαιος και ενθουσιώδης, πάντοτε ένας άνθρωπος με απαρέγκλιτες ιδεολογικές αρχές και οράματα. Πάντοτε μαχητής στις επάλξεις της ζωής και της κοινωνίας. Ένας ενεργός πολίτης, ένας πρωταγωνιστής στα κοινωνικά και πολιτικά δρώμενα, μια ηγετική φυσιογνωμία, ένας μπροστάρης που ενέπνεε και συσπείρωνε τους ανθρώπους γύρω από το λόγο του με πάθος και όραμα.\nΠώς να κλείσεις, αλήθεια, μια τόσο πολυκύμαντη και αγωνιστική ζωή στις συρμάτινες λέξεις μιας νεκρολογίας; Πώς να αποτυπώσεις το πάθος της πολιτικής που απέπνεε ο Αλέκος με την παρουσία και τη συμμετοχή του;\nΑρκεί άραγε να αναφέρει κανείς πτυχές από την πολιτική δράση του ως ιδρυτικό μέλος του ΠΑΚ και του ΠΑΣΟΚ της Δυτικής Γερμανίας, ως Γραμματέα της Νομαρχιακής και ως υποψήφιου Βουλευτή του ΠΑΣΟΚ στο νομό της Φλώρινας;\nΑρκεί να μιλήσει για την πολιτιστική του δραστηριότητα ως Προέδρου της Ευξείνου Λέσχης Φλώρινας, για τη συμμετοχή του στην Τοπική Αυτοδιοίκηση, για τους συνδικαλιστικούς του αγώνες;\nΣίγουρα κανένας τιμητικός τίτλος δεν μπορεί να αντισταθμίσει το μεγαλείο της παρουσίας του στις μεγάλες λαϊκές συγκεντρώσεις και να αποδώσει τη δύναμη της ψυχής του, όταν κατέθετε κομμάτια του εαυτού του στους πύρινους πολιτικούς του λόγους.\nΓιατί η πολιτική, σύντροφε Αλέκο, ήταν ο χτύπος της καρδιάς σου. Κι αν λείπει η δυνατή φωνή σου από ανάμεσά μας σήμερα, η σιωπή σου, το ίδιο βροντερή και εύγλωττη, μας στέλνει το στερνό μήνυμα της αξίας του έντιμου αγώνα, της σπουδαιότητας να μάχεσαι για τα ιδανικά σου, το μήνυμα της ελπίδας για ένα καλύτερο αύριο.\nΜέσα σε έναν ετερογενή κόσμο ποικίλων πολιτικών αξιών και πρακτικών, μέσα σε έναν ανταγωνιστικό κόσμο ετερόκλητων ιδεολογιών και ποικιλόμορφων συγκρούσεων πορεύτηκες απαρέγκλιτα, χωρίς να ξεφύγεις ποτέ από τον κοινωνικό προσανατολισμό σου και τις βαθιές κοινωνικές ευαισθησίες σου.\nΠάντοτε ως ώριμος πολιτικός, ως μια φωνή «ιδανική κι αγαπημένη» που μας κάνει «να σηκωθούμε λίγο ψηλότερα», μια φωνή «που σηκώνει το πνεύμα του ανθρώπου σαν ένα στεφάνι Πρωτομαγιάς που έχει πέσει από το ανώφλι της πόρτας και το βάζει στη θέση του».\nΗ ώρα της συγκομιδής και της απολαβής για σένα που δούλεψες σκληρά, με ήθος, με συνέπεια και φλόγα ίσως να μην σε αντάμειψε όπως σου άξιζε, αλλά στη μνήμη και στην καρδιά των συμπολιτών σου έγινες η «φλεγομένη βάτος» της προσφοράς, ο πυρσός της ανιδιοτέλειας και του ήθους, ο φάρος της εντιμότητας και του ατέρμονου αγώνα.\nΣτην κιβωτό της σύγχρονης πολιτικής κληρονομιάς της Φλώρινας, αλλά και στα μύχια της συνείδησής μας, έχεις κερδίσει επάξια μια περίοπτη θέση. Γιατί διέθετες έναν μοναδικό τρόπο να μπαινοβγαίνεις στα γεγονότα, «χωρίς το ρούχο σου να πιάνεται από τα κλαδιά που απλώνει γύρω μας η χρησιμοθηρία και ο τυχοδιωκτισμός».\nΝα ορθοτομείς πρόσωπα και καταστάσεις χωρίς να φθείρεσαι από τη σκουριά των πρόσκαιρων επιδιώξεων και του ταπεινού οφέλους.\nΝα μας εμπνέεις με τους αγώνες σου.\nΝα μας κερνάς τη σωφροσύνη και τη σεμνότητά σου.\nΝα περνάς «και οι άλλοι να ακολουθούν στο αυλάκι που το πέρασμά σου αφήνει».\nΘα σε θυμόμαστε, σύντροφε Αλέκο, και θα σε συναντούμε στο γενναίο χαμόγελο της τρυφερής και στοργικής συζύγου σου, της αγαπημένης μας Άρτας, που σαν πιστός Κυρηναίος σε συντρόφεψε με απαράμιλλη αφοσίωση, έτρεξε μαζί σου όλα αυτά τα χρόνια έναν μεγάλο μαραθώνιο ίσαμε τρεις ζωές και ελάφρυνε με την μοναδική της δύναμη τον Σταυρό του μαρτυρίου σου.\nΘα σε συναντούμε στο ελπιδοφόρο βλέμμα της λατρεμένης σου Φωτεινής, που ήταν η χαρά και το μύρο της ζωής σου, και στα πρόσωπα των αδελφών σου που θα θρηνούν για σένα με οδύνη.\nΚαι θα σε ξαναβρίσκουμε, Αλέκο, στους μπαξέδες της πολιτικής και των κοινωνικών αγώνων για μια καλύτερη ζωή, με δικαιοσύνη, με ισονομία και αξιοπρέπεια.\n«Ας είναι ο λόγος που έστειλα να σου κρατεί δαφνόφυλλο». Δεν έχω τρόπο αλλιώτικο, να ανταποδώσω τη μέγιστη τιμή που μου έκανες, μισός στη γη και ήδη μισός στον ουρανό, να δώσεις μαζί μου τον στερνό σου αγώνα. Ανεξαργύρωτη προσφορά.\nΣήμερα που η σαρανταπληγιασμένη, αλλά απροσκύνητη ψυχή σου ανοίγει πανιά, σου λέμε όλοι μας ότι υπήρξες σπάνιος άνθρωπος, υπέροχος σύζυγος, στοργικός πατέρας, τρυφερός αδερφός, και μοναδικός φίλος. Πάνω από όλα, όμως, θα τιμούμε και θα θυμόμαστε ότι ήσουν ένας γενναίος αγωνιστής, αθεράπευτα ιδεολόγος, αιρετικός της ύλης και ομόθρησκος των αετών. Για αυτό και…\n«Γλυκά πυκνά η θύμηση,\nΘα σπρώχνουν τη ζωή μας.»\nΠολύτιμη και αιώνια η μνήμη σου, σύντροφε Αλέκο.\nΑλεξανδρίδης Αλέξανδρος του Θεοδώρου\nΓεννήθηκε στο Ροδώνα Αμυνταίου το 1937 και μεγάλωσε στους Αγ. Αναργύρους του Δήμου Αετού. Σπούδασε Πολιτικός Μηχανικός στο Γκρατς της Αυστρίας και στο Αριστοτέλειο Πανεπιστήμιο Θεσσαλονίκης. Παντρεμένος με την Άρτα Σαμαρτζή και έχουν μια κόρη, τη Φωτεινή.\nΔιετέλεσε μέλος του ΠΑΚ Δυτικής Γερμανίας, ιδρυτικό μέλος του ΠΑΣΟΚ Δυτικής Γερμανίας και Γραμματέας της Νομαρχιακής Επιτροπής ΠΑΣΟΚ Φλώρινας. Από το 1977 ως το 1989 ήταν υποψήφιος Βουλευτής του ΠΑΣΟΚ στο Νομό Φλώρινας. Συνδικαλιστής στον επαγγελματικό του χώρο, υπήρξε Πρόεδρος του Συλλόγου Πολιτικών Μηχανικών Φλώρινας και μέλος του Δ.Σ. του Τεχνικού Επιμελητηρίου Δυτικής Μακεδονίας για πολλά έτη. Επίσης, ήταν Πρόεδρος της Ευξείνου Λέσχης Φλώρινας και μέλος της Στέγης Φιλοτέχνων καθώς και ιδρυτικό μέλος και πρώην Πρόεδρος του ΠΑΣ Φλώρινας.\nΕπέτειος Όλγας Μούσιου\nΤετάρτη, 18 Αύγουστος 2010 14:20\nΕκλεκτοί προσκεκλημένοι μας,\nΕίναι εξαιρετική τιμή και χαρά για μένα και τον άντρα μου να βρισκόμαστε απόψε εδώ μαζί σας για να μοιραστούμε τη χαρά της ονομαστικής μου γιορτής, αλλά και την επέτειο της 10ετούς συμμετοχής μου στα κοινά της Φλώρινας. Τα 10 αυτά χρόνια που είναι για μένα ένας διαρκής προσωπικός και συλλογικός αγώνας. Ένας αγώνας που μου χάρισε πλούσιες εμπειρίες, που με «ζύμωσε» με την τοπική μας κοινωνία, με όλους σας, και που μας έφερε εγγύτερα τον έναν προς τον άλλον.\nΣτην αποψινή μας συνάντηση, θα μου επιτρέψετε να κάνω μια κατάθεση ψυχής για τα όσα βίωσα το διάστημα αυτό των 10 χρόνων. Οι κόποι που έχω καταβάλει είναι ελάχιστοι μπρος στην αμέριστη αγάπη και την εκτίμησή σας προς το πρόσωπό μου, μπρος στις πολλές εγκάρδιες εκφράσεις αποδοχής και συμπάθειας και τις αμέτρητες εκδηλώσεις υποστήριξης και ενθάρρυνσης. Πολύτιμα βιώματα που κάνουν για μένα τον αγώνα αυτόν μια συγκλονιστική εμπειρία.\nΣας ευχαριστώ, λοιπόν, που με τιμάτε με την παρουσία σας απόψε, σας ευχαριστώ όλους θερμά και χαιρετίζω τον καθένα σας ξεχωριστά. Το μέλος του Εθνικού Συμβουλίου του ΠΑΣΟΚ και αναπληρώτρια του Τομέα Περιφερειακής Οργάνωσης και Πολιτισμού, την Φλωρινιώτισσα αγωνίστρια Θούλη-Χρυσάνθη Σιδηροπούλου, τον Γραμματέα της Νεολαίας ΠΑΣΟΚ Φλώρινας Βασίλη Μαύρου και τα μέλη της Ν.Ε. ΠΑΣΟΚ που παρευρίσκονται, καθώς και τον πολιτευτή της Νέας Δημοκρατίας τον γιατρό Παντελή Αργυριάδη.\nΤους φίλους δημοσιογράφους, τους Προέδρους Συλλόγων και Σωματείων, με ιδιαίτερη μνεία στο Σύλλογο των ΑμεΑ και στο Σύλλογο των Γονέων και Κηδεμόνων παιδιών με αναπηρία, τον εκλεκτό πανεπιστημιακό και σπουδαίο μουσικοσυνθέτη Γιώργο Σταυριανό, την κ. Ζαχαρούλα Χάσου, Πρόεδρο, και τα μέλη του Τμήματος Συνεργασίας του Σώματος Ελληνικού Οδηγισμού Φλώρινας, τους αγαπημένους μου συναδέλφους και όλους τους φίλους που έχουν έρθει από κάθε γωνιά της Φλώρινας.\nΣας εκφράζω, την αμέριστη χαρά μου για την παρουσία πολλών νέων ανθρώπων, γιατί αυτό αποτελεί ένα πολύ ελπιδοφόρο μήνυμα για το μέλλον. Όταν οι νέοι δείχνουν ενδιαφέρον για τον τόπο τους, για τα πολιτικά δρώμενα, για τα κοινά, ανθίζει η ελπίδα για ένα καλύτερο αύριο. Οι νέοι άνθρωποι είναι το μεγαλύτερο κοινωνικό κεφάλαιο της πατρίδας μας, είναι η προωθητική δύναμη για την κοινωνία της δημιουργίας, και για μια πολιτική της ανθρωπιάς.\nΕπίσης, επιθυμώ να απευθύνω τον πιο εγκάρδιο χαιρετισμό μου στις κυρίες που παρευρίσκονται απόψε, αλλά και σε όλες τις γυναίκες της Φλώρινας, που όλα αυτά τα χρόνια υποστηρίζουν τη συμμετοχή μου στα κοινά με ενθουσιασμό και ξεχωριστή αγάπη. Όλοι γνωρίζουμε καλά ότι η γυναικεία συμμετοχή στην πολιτική ζωή μπορεί να συμβάλει, ώστε να επαναπροσδιοριστούν πολιτικές προτεραιότητες, να τεθούν νέα θέματα στην πολιτική ατζέντα και να δοθούν νέες προοπτικές σε βασικά πολιτικά θέματα.\nΧαιρετίζω, τέλος, και όσους είτε για ανυπέρβλητους λόγους απουσιάζουν απόψε, είτε απολαμβάνουν τις διακοπές τους, και με τηλέφωνα και μηνύματα εξέφρασαν τις ευχές τους, καθώς και τους διαδικτυακούς φίλους του facebook. Μια γλυκιά αγκαλιά στα παιδιά μου που απόψε μου λείπουν πολύ!\nο καθένας μας στην προσωπική του διαδρομή οφείλει πολλά σε πολλούς. Θα περιοριστώ απόψε να κάνω σύντομες αναφορές σε πρόσωπα σημαντικά στη ζωή μου. Θα ξεκινήσω από την οικογένειά μου που υφίσταται αδιαμαρτύρητα όλα αυτά τα χρόνια τις συνέπειες μια πλούσιας κοινωνικής δράσης σε βάρος πολλές φορές της οικογενειακής φροντίδας. Θέλω να ευχαριστήσω τον αγαπημένο μου συνοδοιπόρο στη ζωή και στην πολιτική, τον Μιχάλη Μυλωνά, τα παιδιά μου, Θωμά και Δημήτρη, τους γονείς, τα αδέρφια και τους συγγενείς μου για τη συμπαράστασή τους.\nΈνα μεγάλο ΕΥΧΑΡΙΣΤΩ στην μεγάλη μου οικογένεια, στους συναδέλφους μου ΔΑΣΚΑΛΟΥΣ, που χωρίς τη δική τους αρωγή και εμπιστοσύνη δεν θα είχα καταφέρει τίποτα, και σε όλους τους φίλους της καρδιάς, της ζωής και της πολιτικής διαδρομής μου.\nΕυχαριστώ δημόσια για άλλη μια φορά τον Χρήστο Αλεμπάκη, τον άνθρωπο που με ανέδειξε στην πολιτική ζωή της Φλώρινας και που για μένα είναι πάντα ο φάρος των αξιών μου. Ο Χρήστος ο Αλεμπάκης, ένας εντιμότατος άνθρωπος, ως Δήμαρχος Φλώρινας πρόσφερε την πιο μεγάλη ανάσα ζωής στην τοπική μας κοινωνία και άφησε πίσω του ένα έργο πνοής που όλοι το αναγνωρίζουν και τον εκτιμούν για αυτό. Τον τιμώ σήμερα για άλλη μια φορά και τον ευχαριστώ για την εμπιστοσύνη του.\nΠολλά εγκάρδια ευχαριστώ στους φίλους και τις φίλες που συντάχτηκαν στο πλευρό μου και με τον Συνδυασμό «Φλώρινα-Όμορφος Δήμος» δώσαμε τον ωραίο αγώνα των Δημοτικών εκλογών του 2006. Ξεχωριστή αναφορά θα κάνω πάντα στον Αλέκο Αλεξανδρίδη, ένα πολύτιμο συνεργάτη, έναν άνθρωπο-σύμβολο πολιτικού αγώνα και ανιδιοτέλειας, έναν οραματιστή για μια ευημερούσα Φλώρινα και μια δίκαιη κοινωνία, που μας χαμογελά απόψε από τη γειτονιά των αγγέλων.\nΑδερφικοί φίλοι και άριστοι συνεργάτες οι Δημοτικοί Σύμβουλοι που εκλέχτηκαν και απαρτίζουμε μαζί τη μείζονα μειοψηφία του Δημοτικού Συμβουλίου Φλώρινας, ο Γιάννης Μουρατίδης, η Αλέκα Κεβρεκίδου-Αλεξανδρίδου, ο Παύλος Μάγγος και ο Τέλης Γεωργιάδης. Σήμερα με την ανατύπωση των παρεμβάσεών μας στο Δημοτικό Συμβούλιο σας παρουσιάζουμε έναν συνοπτικό απολογισμό των προτάσεων μας και της αντιπολιτευτικής μας δραστηριότητας, και καταθέτουμε το στίγμα της παρουσίας και της λειτουργίας μας στο Δήμο της Φλώρινας, με στόχο να συμβάλουμε και εμείς στην πρόοδο του τόπου μας.\nΑισθάνομαι την ανάγκη να ευχαριστήσω ειλικρινά και τον Πρόεδρο του Κινήματός μας, τον Γιώργο Παπανδρέου, που άλλαξε τον ρου της πολιτικής μου διαδρομής με ένα τηλεφώνημά του το βράδυ της 2ης Κυριακής των Δημοτικών εκλογών. Τη βραδιά εκείνη μέσα σε μια τραγική κατάσταση μετά την ήττα, ήρθε το απρόσμενο τηλεφώνημα από τον Γιώργο Παπανδρέου, σαν μια εξαιρετικά ανθρώπινη παρέμβαση να μου υπενθυμίσει ότι η πολιτική δεν έχει μόνο σκληρή όψη, αλλά είναι μια συλλογική πράξη αλληλεγγύης και συμπόρευσης.\nΜου απέδειξε ότι υπάρχει και η άλλη κατηγορία των πολιτικών που κινούνται με ανθρωπιά, ευαισθησία και συναισθάνονται τις ανάγκες του καθενός σαν να ήταν δικές τους. Ένας τόσο ανθρώπινος πολιτικός είναι και ο Γιώργος Παπανδρέου, ένας οραματιστής ηγέτης, που το ήθος του είναι η στιβαρή εγγύηση για την υλοποίηση όλων των προγραμματικών του δεσμεύσεων. Τον ευχαριστώ, γιατί με εμπιστεύτηκε σε δυο συνεχόμενες εκλογικές αναμετρήσεις και με στήριξε με την προσωπική του παρέμβαση.\nΤέλος, οφείλω να ευχαριστήσω ξεχωριστά εσάς τους δημοσιογράφους για την απλόχερη προβολή όλων των δραστηριοτήτων μου και την ανιδιοτελή δημοσίευση των κειμένων μου, που δίνει «σάρκα και οστά» στον αγώνα μου. Οι δημοσιογράφοι και οι εκδότες των Μ.Μ.Ε. της Φλώρινας και της περιφέρειάς μας ακολουθούν μια πορεία ξεχωριστή, καθένας με τη δική του «γραμμή», αλλά με ένα κοινό ήθος, με τοπικιστική συνείδηση και ανθρωπιά, πέρα από τα διαπλεκόμενα των κεντρικών μέσων επικοινωνίας.\nΕυχαριστίες στις καθημερινές εφημερίδες ΒΗΜΑ ΤΗΣ ΦΛΩΡΙΝΑΣ, ΠΟΛΙΤΗΣ και ΠΤΟΛΕΜΑΙΟΣ της Πτολεμαΐδας, στις εβδομαδιαίες εφημερίδες ΑΝΑΤΡΟΠΗ, ΕΘΝΟΣ, ΗΧΩ, ΠΑΡΑΤΗΡΗΤΗΣ, ΠΕΡΙΣΚΟΠΙΟ, ΤΟ ΒΗΜΑ ΤΗΣ ΓΥΝΑΙΚΑΣ, ΦΩΝΗ ΤΗΣ ΦΛΩΡΙΝΗΣ, στις αθλητικές ΜΑΤΙΕΣ ΣΤΑ ΣΠΟΡ και GOAL και στο περιοδικό ΠΥΛΗ ΑΝΑΠΤΥΞΗΣ. Τιμής ένεκεν θα διανείμω σε φίλους ανατύπωση των δημοσιευμάτων μου στα παραπάνω έντυπα.\nΞεχωριστή ευγνωμοσύνη στο ΡΑΔΙΟ ΛΕΧΟΒΟ, το «δικό μας» ραδιόφωνο, τη φωνή της Δυτικής Μακεδονίας, που είναι πάντα «ανοιχτό» σε παρεμβάσεις και τοποθετήσεις και πολλά «ευχαριστώ» στα κανάλια της Δυτικής Μακεδονίας FLASH και WEST που δίνουν τον καθημερινό αγώνα της τηλεοπτικής ενημέρωσης.\nΕυχαριστώ θερμά τους πολίτες της Φλώρινας που στο πρόσωπό μου έχουν κάνει πολλές σημαντικές υπερβάσεις: υπερβάσεις κομματικές, ιδεολογικές, αλλά και υπερβάσεις που έχουν να κάνουν με τη γυναικεία υποψηφιότητά μου, αποδεικνύοντας ότι ο Φλωρινιώτικος λαός είναι προοδευτικός και παραδοσιακός ταυτόχρονα. Αγαπητοί φίλοι, σας χρωστάω τα μέγιστα και σας ευγνωμονώ για αυτό.\nΕπιτρέψτε μου να κάνω μια σύντομη αναφορά στους πολιτικούς που μου έστειλαν τις ευχές τους. Ευχαριστώ τους βουλευτές του ΠΑΣΟΚ Αλέκο Αθανασιάδη, Γιάννη Βλατή, Φίλιππο Πετσάλνικο, Χάρη Καστανίδη και Μιχάλη Καρχιμάκη, τον βουλευτή Φλώρινας της Νέας Δημοκρατίας Στάθη Κωνσταντινίδη, τον Νομάρχη Φλώρινας Γιάννη Βοσκόπουλο, αλλά και τους «δικούς» μας Φλωρινιώτες, τον γιατρό και πολιτικό Μιχάλη Λιάκο, τον εκλεκτό φίλο καθηγητή Γιώργο Γρούιο και πολλούς καθηγητές του Π.Τ.Δ.Ε. Αλεξανδρούπολης και Φλώρινας.\nΒρίσκομαι αδιάλειπτα, όλα αυτά τα χρόνια κοντά σας, με πολλές κοινωνικές, πολιτικές και επιστημονικές δράσεις. Ζούμε και αναπνέουμε τον ίδιο φλωρινιώτικο αέρα, μας ενώνουν οι ίδιες αγωνίες και η λαχτάρα για το καλύτερο μέλλον της Φλώρινας και αφουγκραζόμαστε ο ένας τα προβλήματα του άλλου. Μέσα στο καμίνι των πολιτικών και κοινωνικών αγώνων, των ιδεολογικών αντιπαραθέσεων και συγκρούσεων, έχουμε σφυρηλατήσει ακατάλυτους δεσμούς με όλους σας.\nΣε αυτή την πολύχρονη σχέση εμπιστοσύνης και αγάπης με την τοπική μας κοινωνία έχω γευτεί απλόχερα τη συμπάθεια και την εκτίμησή σας και η αποψινή συγκέντρωση είναι ένα ελάχιστο δείγμα ανταπόδοσης σε ανεξαργύρωτα συναισθήματα και πράξεις.\nΕδώ στα «κράσπεδα του ακριτικού Ελληνισμού» δίνουμε όλοι μαζί τον αγώνα για την επιβίωση και τη συλλογική αναζήτηση της ευτυχίας. Μαζί θα συνεχίσουμε να δίνουμε τον μεγάλο αγώνα για τη Φλώρινα με τους ανοιχτούς ορίζοντες, τα ανοιχτά σύνορα, τους μεγάλους οδικούς άξονες που θα μας φέρουν πιο κοντά στην υπόλοιπη Ελλάδα και στα Βαλκάνια, με τα ζωοφόρα φράγματα και τα μεγάλα έργα υποδομής.\nΜαζί θα συνεχίσουμε να παλεύουμε για τη Φλώρινα της γνώσης και της καινοτομίας, που θα έχει ως αέναη δύναμη το ισχυρό Πανεπιστήμιό της και τα ελκυστικά Τμήματα Τ.Ε.Ι.\nΓια τη Φλώρινα του εναλλακτικού τουρισμού, με τις πεντακάθαρες λίμνες και τα πυκνά δάση, για τη Φλώρινα του πλούσιου πολιτισμού που αναδύεται μέσα από τα βάθη των αιώνων.\nΓια τη Φλώρινα με τους ισχυρούς Δήμους, που θα είναι καθοριστικός παράγοντας όλης της Περιφέρειας Δυτικής Μακεδονίας και ενεργειακό κέντρο με ποιότητα ζωής και περιβαλλοντικούς όρους.\nΓια τη Φλώρινα με τις ανθηρές επιχειρήσεις, τα πιστοποιημένα προϊόντα, τους ενημερωμένους αγρότες, τους εργαζόμενους νέους, και με τους πολίτες που ζουν με αξιοπρέπεια και άνεση.\nΓια τη Φλώρινα που έχει ως πρόταγμα την κοινωνική αλληλεγγύη και την ισότητα των φύλων, που είναι ο τόπος της οικογένειας που ευημερεί, η ζεστή αγκαλιά για τους συνανθρώπους μας που χρειάζονται υποστήριξη και μέριμνα, τους ανθρώπους με αναπηρία και τις ευάλωτες κοινωνικά ομάδες.\nΓια τη Φλώρινα της ομοψυχίας, της ομόνοιας, των λυτρωτικών υπερβάσεων, τη Φλώρινα Πύλη των Βαλκανίων και πρωτεύουσα της Βαλκανικής ενδοχώρας.\nΣας καλώ όλους, τώρα που πνέουν με ορμή «οι άνεμοι της αλλαγής» να μην «χτίσουμε τοίχους» για να περιχαρακωθούμε στην εσωστρέφειά μας, αλλά να «χτίσουμε ανεμόμυλους» για να μετατρέψουμε όλη αυτή τη δυναμική, όλο αυτό το απόθεμα γνώσης και πολιτικής εμπειρίας που διαθέτουμε ως πολίτες σε θετική ενέργεια με εξαιρετικά ευεργετικές συνέπειες για το μέλλον της Φλώρινας και για το μέλλον της χώρας μας.\nΣτους μεγάλους αγώνες για το καλύτερο μέλλον που όλοι οραματιζόμαστε θα είμαι πάντα παρούσα, δίπλα σας, με συνέπεια και ευθύνη απέναντι στα όνειρα των νέων γενεών και με στόχο να κάνουμε την Φλώρινα της ζωής μας τόπο ανάπτυξης και ευημερίας. Θέλω να σας μεταγγίσω την αισιοδοξία και την αγωνιστικότητά μου και να σας συνεγείρω σε έναν κοινό αγώνα, γιατί το οφείλουμε στη Φλώρινα, το οφείλουμε στις επερχόμενες γενιές και είναι το στοίχημα που μπορούμε να το κερδίσουμε όλοι μαζί!\nΥΓ. Ευχαριστώ τον Φάνη Μαυρουδή και τους εργαζόμενους στην «ΟΔΟ ΟΝΕΙΡΩΝ» για την άψογη φιλοξενία τους και τα μέλη της ορχήστρας του Γιώργου Τσορμπάρη για την ωραία μουσική τους παρουσία.\nΈνας έφηβος πολίτης της Φλώρινας\nΤετάρτη, 18 Αύγουστος 2010 14:19\nΈνας έφηβος «Πολίτης» της Φλώρινας\nΣυνδρομητής και φανατική του «Πολίτη»\nΧρόνια πολλά! Οι μέρες είναι άγιες και οι ευχές είναι πάντα επίκαιρες! Με αρκετή καθυστέρηση, λόγω φόρτου εργασίας, σας στέλνω τις πιο εγκάρδιες ευχές μου για τα 16χρονα της εφημερίδας σας, που μας θύμισαν πως ένας «Πολίτης» της Φλώρινας μπήκε στην εφηβεία του! Χρόνια πολλά, λοιπόν! Ο χρόνος να μετρά πάντα επιτυχίες για εσάς!\nΜια καθημερινή εφημερίδα, για όσους το γνωρίζουν είναι ένας επίπονος, σκληρός και διαρκής αγώνας δρόμου. Μαραθώνιος και πρωταθλητισμός μαζί, που ανταμοιβή του είναι συνήθως το δάφνινο στεφάνι της καλής φήμης, ιδίως αν πρόκειται για εφημερίδα της περιφέρειας.\nΤι δύσκολη δουλειά, πράγματι! Να προλάβει κανείς να καλύψει τα σημαντικά γεγονότα που διαδραματίζονται στον τόπο του, να προβάλει τα δρώμενα, τις επετείους, τα τακτικά και τα έκτακτα, να ξεχωρίσει «την ήρα από το στάρι», να εστιάσει στα πρόσωπα και στις δραστηριότητές τους, να πάρει θέση σε σημαντικά και ασήμαντα, να αποτυπώσει φωτογραφικές στιγμές με τον φακό του, να προλάβει την επικαιρότητα, τις εξελίξεις που τρέχουν, να τρέξει κάποιες φορές πιο μπροστά και από αυτές, να προλάβει την είδηση, να…, να…, να… Και να ανταποκριθεί σε μια καθημερινή διαδικασία, να «κλείσει» η εφημερίδα, να «στηθεί», να τυπωθεί και να είναι στην ώρα της για το Ταχυδρομείο, ώστε να φτάσει σαν αχνιστό ψωμί στους αναγνώστες!\nΜια καθημερινή εφημερίδα, όμως, είναι κι ένα προσωπικό στοίχημα για τον εκδότη της, ένα στοίχημα με τον χρόνο, με τον κόσμο, με τις αξίες και τις αρχές. Να προλάβει, να «κερδίσει» τους αναγνώστες, να μην περάσει την κόκκινη γραμμή των αξιών του, να αντισταθεί στη διαπλοκή και στον εκμαυλισμό του χρήματος.\nΟ «Πολίτης», λοιπόν, και οι άνθρωποι που του δίνουν ζωή κάνουν αυτόν τον αγώνα καθημερινά εδώ και 16 χρόνια με συνέπεια, διάθεση και ευσυνειδησία! Κάνοντας τον απολογισμό τους για τα 16 αυτά χρόνια μπορούν να είναι περήφανοι, γιατί κράτησαν την εφημερίδα σε υψηλό επίπεδο. Της έδωσαν υπόσταση, κύρος και σοβαρότητα.\nΟ «Πολίτης» είναι μια πραγματικά ανεξάρτητη εφημερίδα, με το θάρρος της γνώμης, με άποψη και θέση σε δύσκολα θέματα, μια εφημερίδα που αποτελεί ανοιχτό βήμα διαλόγου για όλους, ένας χώρος προσβάσιμος στους ενεργούς πολίτες, με σεβασμό στην ελευθερία της προσωπικής έκφρασης.\nΚαθώς μέσα στα φύλλα της ξεδιπλώνεται η ιστορία της «μικρής μας πόλης», διαπιστώνω από το προσωπικό μου αρχείο πόσο σημαντική είναι αυτή η καταγραφή και πόσο πολύτιμη για τους ερευνητές του μέλλοντος, αλλά και για τους πρωταγωνιστές του παρόντος, τους πολίτες όλου του νομού μας.\nΣτην καρδιά της προσπάθειας αυτής ο εκδότης και στυλοβάτης του «Πολίτη», ο Γιάννης ο Νικολτσάνης, με το πάθος και την ορμή του εφήβου, με την αγωνιστικότητα και την εργατικότητα του πρωταθλητή, με το πείσμα και το κέφι του παιδιού που δεν κουράζεται ποτέ, δίνει τον προσωπικό του αγώνα και κερδίζει καθημερινά τα δικά του στοιχήματα με το χρόνο, με τους αναγνώστες και με τις ιδέες του.\nΑγαπητέ Γιάννη, πρέπει να είσαι πραγματικά περήφανος που στο μεγάλο αυτό ταξίδι αποδείχτηκε ότι είσαι ένας άξιος καπετάνιος! Το σκαρί σου γερό, οι κατά καιρούς συνοδοιπόροι σου εκλεκτοί και η σημαία πάντα ψηλά! Οι Λαιστρυγόνες και οι Κύκλωπες πολλοί στο δρόμο σου, αλλά εσύ εκεί, Οδυσσέας δεμένος στο κατάρτι σου, να προσπερνάς τις Σειρήνες, και να συνεχίζεις άκαμπτος, ασυμβίβαστος και ανεξαργύρωτος το ταξίδι σου!\nΟι θυσίες πολλές και ο αγώνας ατελείωτος, αλλά και η αγάπη και η ανταπόδοση του κόσμου ανεκτίμητη. Ο ανταγωνισμός με την τηλεόραση μεγάλος, αλλά οι εραστές του χαρτιού και της ανάγνωσης σταθεροί και αμετακίνητοι. Για αυτό και ο αγώνας σου αξίζει να συνεχιστεί με το ίδιο πάθος.\nΆλλωστε, αν κάτι μακραίνει τα νήματα των ελπίδων μας, είναι η πίστη στη δύναμη του ανθρώπου να αλλάζει τον κόσμο και να φτιάχνει μια καλύτερη κοινωνία, με ιδανικά και αξίες. Και ο Τύπος έχει τη δύναμη να διαδραματίσει καθοριστικό ρόλο σε αυτήν την ποθητή κοινωνική αλλαγή. Αρκεί να βάλουμε όλοι το προσωπικό μας λιθαράκι.\nΧρόνια πολλά, λοιπόν, και πάλι! Οι ειδήσεις που θα γράφετε στα επόμενα χρόνια να είναι καλές και αισιόδοξες για τον τόπο μας! Να πετάμε κι εμείς ψηλά με τα φτερά της εφημερίδας σας που είναι και δική μας!\nΥΓ. Φίλε Γιάννη, ένα μεγάλο ευχαριστώ για όσα προσωπικά σου οφείλω! Είναι λίγο, αλλά είναι και το πιο σημαντικό! Και να θυμάσαι στα δύσκολα, ότι «το μέγεθος της σκηνής δεν προσδιορίζει ποτέ το μέγεθος του ρόλου». Με πίστη στην αξία της ανθρώπινης υπόστασης, στη δύναμη των συναισθημάτων, της προσφοράς και της αλληλεγγύης, αλλάζουμε τη ζωή μας, αλλάζουμε τον κόσμο! Εγκάρδιες ευχές!\nΤετάρτη, 18 Αύγουστος 2010 14:18\n«Η πορεία του ρυμοτομικού σχεδίου πόλης Φλώρινας»\nτης Ευθ. Τσαπάνου – Κωτσοπούλου, Αρχιτέκτονος μηχανικού, εκδόσεις Χρ. Παπακοσμά.\nΕυχάριστη έκπληξη από την εκλεκτή συμπολίτισσά μας κ. Θάλεια Τσαπάνου- Κωτσοπούλου το πόνημά της με τίτλο «Η πορεία του ρυμοτομικού σχεδίου πόλης Φλώρινας». Πρόκειται για ένα ευσύνοπτο επιστημονικό έργο υψηλών προδιαγραφών που αναφέρεται στην εξέλιξη της ρυμοτομίας της πόλης μας από το 1919 μέχρι το 1995 και αποτελεί σημαντική συμβολή στην καταγραφή της ιστορικής παράδοσης του τόπου μας.\nΗ συγγραφέας με ερευνητική συνέπεια και μεθοδικότητα ανατρέχει σε πρωτογενείς πηγές για τη διεξαγωγή της έρευνάς της και πολλές από αυτές τις παραθέτει αυτούσιες ή αποσπασματικά. Αξιοποιεί τα κείμενα των σχετικών Διαταγμάτων, τους αντίστοιχους χάρτες ρυμοτομίας και τις οικοδομικές άδειες. Η αναζήτηση των πηγών αυτών είναι μια ιδιαίτερα δύσκολη διαδικασία, γιατί βρίσκονται καταχωρημένες σε μορφή μικροφίλμ στο Εθνικό Τυπογραφείο του κράτους και στη Βιβλιοθήκη της Βουλής.\nΆλλες πηγές, επίσης ενδιαφέρουσες, που χρησιμοποιεί η κ. Θ. Τσαπάνου- Κωτσοπούλου είναι οι αποφάσεις του Δημοτικού Συμβουλίου Φλώρινας της εποχής εκείνης, οι οποίες αντανακλούν τα κοινωνικά, ιστορικά και οικονομικά δεδομένα του τόπου μας τη συγκεκριμένη περίοδο, και βέβαια, στο βιβλίο παρατίθενται πολλές παραπομπές σε μια σημαντική αναφορικά με το θέμα βιβλιογραφία.\nΗ εργασία ξεκινά με μια σύντομη αναδρομή στο ιστορικό παρελθόν της περιοχής μας από τους νεολιθικούς χρόνους ως την ίδρυση της Φλώρινας και εστιάζει στη διερευνώμενη περίοδο, με εμπεριστατωμένη αναφορά στο πρώτο ρυμοτομικό σχέδιο, το «Γαλλικό χάρτη» (25-5-1919) και στην προσπάθεια εφαρμογής του από το πρώτο μετά την απελευθέρωση της πόλης (1912) Δημοτικό Συμβούλιο.\nΗ περιγραφή της αναμόρφωσης της Φλώρινας ξετυλίγεται σαν κινηματογραφική ταινία και ξεδιπλώνεται μέσα από τις εύστοχες και μεστές παρατηρήσεις της συγγραφέως. Παρακολουθούμε την πόλη μας να εξελίσσεται σα ζωντανός οργανισμός, να αναδομείται και να εκσυγχρονίζεται. Το ρυμοτομικό της σχέδιο επιδέχεται αλλεπάλληλες τροποποιήσεις και επεκτάσεις για να ανταποκριθεί στα νέα κοινωνικά και οικοδομικά δεδομένα των κατοίκων της.\nΗ ανοικοδόμηση της Φλώρινας εκ βάθρων συντελείται με τη χάραξη και διάνοιξη νέων δρόμων και λεωφόρων, την ανέγερση Δημοτικών και Δημοσίων κτιρίων κι εγκαταστάσεων (Σχολείων, Γυμναστηρίων, Δημοτικών σφαγείων, Νοσοκομείου, Σιδηροδρομικού Σταθμού κ.τ.λ.), την τοποθέτηση κρηνών για την ύδρευση των κατοίκων και τη δημιουργία προσφυγικών οικισμών.\nΗ κ. Θ. Τσαπάνου- Κωτσοπούλου με το συμπυκνωμένο και περιεκτικό ύφος της κατορθώνει να μας προσφέρει μια σαφή εικόνα για την εξέλιξη του ρυμοτομικού σχεδίου της πόλης μας την περίοδο 1919-1955. Παράλληλα, όμως, με τον επιστημονικό στόχο του πονήματός της πετυχαίνει να αγγίξει βαθιά το συναίσθημα κάθε Φλωρινιώτη, που μέσα στις σελίδες του βιβλίου της βλέπει να «γεννιέται» και να «αναδύεται» η μικρή πατρίδα του.\nΈτσι το βιβλίο αυτό πέρα από μια πολύτιμη δεξαμενή ιστορικών και πρωτότυπων πηγών, ταξινομημένων προσεκτικά και συστηματικά, είναι και μια αφορμή για νοσταλγικές σκέψεις και αναζητήσεις.\nΗ σφιχτοδομημένη διάρθρωση, η πρωτοτυπία του περιεχομένου, η ροή της καταγραφής των εξελίξεων και ο λιτός καλοδουλεμένος λόγος, διανθισμένος με καίριες επισημάνσεις και κοινωνικές αναφορές, αποτελούν χαρακτηριστικά που προσδίδουν στην εργασία της κ. Θ. Τσαπάνου- Κωτσοπούλου επιστημονικό κύρος και διαχρονική αξία.\nΝα σημειωθεί ότι η συγγραφέας αφιερώνει το βιβλίο της στον αείμνηστο πατέρα της Σοφοκλή Τσάπανο.\nΕλπίζουμε να τηρήσει την υπόσχεσή της και σύντομα να χαρούμε και την έκδοση της νέας εργασίας της με θέμα την ολοκλήρωση της πορείας του ρυμοτομικού σχεδίου της πόλης μας από το 1955 μέχρι και σήμερα.\nΣχολική Σύμβουλος Π. Ε.\nΆτομα με αναπηρία και εκπαίδευση\n20 Ιουνίου - Πρόσφυγες\nΕμφανίσεις Περιεχομένου : 512985


Αντισυνταγματική η περαίωση; | ΠΟΛΙΤΙΚΗ | antinews.gr\nΑΡΧΙΚΗΠΟΛΙΤΙΚΗΟΙΚΟΝΟΜΙΑΕΛΛΑΔΑΚΟΣΜΟΣANTIMAGAZINEANTISPORTSANTIMEDIAΑΝΤΙΘΕΣΕΙΣΚΛΕΙΔΑΡΟΤΡΥΠΑBLOG VIEWΑναζήτησηΝέα αναζήτησηΕπιλογή τύπου αναζήτησηςΣτα άρθραΣτα άρθρα (ακριβής φράση)Στο όνομα των σχολιαστώνΑναζήτησηΙστορικό 30/09/2010 18:54\nΥπό τον φόβο της διαγραφής οι βουλευτές του ΠΑΣΟΚ που μετέχουν στο τρίτο θερινό τμήμα της Βουλής, ψήφισαν τελικά το νομοσχέδιο για την περαίωση αλλά και τις αυστηρότερες –απο εκείνες της δικτατορίας !!! - ποινές για τους ιδιοκτήτες φορτηγών δημόσιας χρήσης. Ενώ σύσσωμη η αντιπολίτευση κατηγόρησε την κυβέρνηση ότι νομιμοποιεί το ξέπλυμα βρώμικου χρήματος. «Φέρνετε τώρα την περαίωση γιατί οι βουλευτές σας, σας είπαν μην τολμήσετε να φέρετε την αύξηση του πετρελαίου αλλά και την αύξηση του ΦΠΑ. Νομιμοποιείτε ξέπλυμα μαύρου χρήματος με τα πλαστά-εικονικά τιμολόγια. Αυτά τα άρθρα πρέπει να τα αποσύρετε. Σας στιγματίζει. Είναι εκδότες; Εργολάβοι; Ποιοι είναι; Σε ποιους έχετε σκύψει το κεφάλι. Αποσύρετέ το…» τόνισε ο Μανώλης Κεφαλογιάννης απο τη ΝΔΆγγελος Τζέκης (ΚΚΕ): Κεφαλικός φόρος η περαίωση.Κώστας Αϊβαλιώτης (ΛΑΟΣ): ή αλλάζετε ή βουλιάζετε κ. ΥπουργέΔημήτρης Παπαδημούλης (ΣΥΡΙΖΑ): Είναι η δέκατη φορά που με διαδικασίες κατεπείγοντος νομοθετεί το ΠΑΣΟΚ αποδεικνύοντας την αποτυχία της κυβέρνησης. Η ρύθμιση έφυγε ο λεκές έμεινε…! Ο κ. Παπαδημούλης διερωτήθηκε μάλιστα τι έγιναν οι περίπου 10 βουλευτές του ΠΑΣΟΚ που είχαν ταχθεί ήταν κατά της περαίωσης. «Τους πείσατε; Θα ψηφίσουν ναι, δηλαδή άλλα λένε κι άλλα κάνουν; Ή τους αντικαταστήσατε με άλλους; Θα το δούμε στην ονομαστική ψηφοφορία…».Αντισυνταγματική η περαίωση!Τίθεται όμως μείζον θέμα επειδή σύμφωνα με την έκθεση του Επιστημονικού Συμβουλίου της Βουλής, αρκετές από τις διατάξεις του νομοσχεδίου αντιτίθενται στη νομοθεσία και το Σύνταγμα.Για παράδειγμα επί του άρθρου 12, (για τους εκδότες εικονικών ή λήπτες πλαστών και εικονικών τιμολογίων), σημειώνεται πως δεν υπάρχει πρόβλεψη για το τι θα γίνει με την απόδοση ΦΠΑ που δεν έχει αποδώσει ο εκδότης, και παρανόμως έχει εκπέσει και ο λήπτης. ΔΙΑΒΑΣΤΕ ΑΚΟΜΑ\nΣκίστηκαν πολλά καλσόν στην κοινοβουλευτική ομάδα του ΠΑΣΟΚ πάλι.\nΚαλσόν σκίστηκαν από τις κυβιστήσεις της σταθερότητας\nΟ χουντικός νόμος είχε... υπερβολική γραφειοκρατία, κατά τον Καστανίδη!Ενώ τώρα με το ΠΑΣΟΚ, ο φασισμός θα μπορεί να εφαρμόζεται χωρίς γραφειοκρατία, ελεύθερα και ανόθευτα.Επαίρονται ότι ξεπέρασαν τη χούντα και δεν ντρέπονται κιόλας...Άσχετο. Ο Μπάμπης στη σημερινή Καθημερινή μας προετοιμάζει για την "αναπόφευκτη" μείωση μισθών...\nanonymos @ Επώνυμος\nΑ Αυτο το κάθαρμα\nόποιος την θεωρεί αντισυνταγματική, έχει την δυνατότητα να προσφύγει στα αρμόδια δικαστήρια.....\nΤην έχει, ε?\nΧρειάζεται βέβαια και χρήματα για δικηγόρους, αλλά αυτό είναι λεπτομέρια.Λεφτα υπάρχουν γιατί ολοι μαζί τα φάγαμε!\nΟ πρωθυπουργός σε μια κρίση Αριστοτελισμού είχε δηλώσει ότι όπου το Σύνταγμα έρχεται σε αντίθεση με την λογική! δεν υπάρχει πρόβλημα να αγνοηθεί το Σύνταγμα.\nanonymos @ αλλενάκι\nΑκριβώς, το ζήτημα είναι με ποια λογική, την παραλογη λογική του?\nΕμένα άλλη είναι η απορία μου.Ακόμα, θερινό τμήμα στη Βουλή;Μάλιστα...\nanonymos @ denkserotipota\nΕ ναι κουράζονται πολύ τα παιδια\nΚάτι ακούγεται για πραξικόπημα στο Εκουαδόρ!Ξέρει κανείς τίποτα?\nο στρατός κατέλαβε και έκλεισε διάδρομο στο αεροδρόμιο του Κιτο διαμαρτυρόμενος σε περικοπές... BBC\nΔιαβασε το βιβλιο "Η εξομολογήση ενός οικονομικού δολοφονου"\nΠως κάνετε έτσι?Άλλη μία περαίωση λόγω εξαιρετικών συνθηκών.Πάνω από δέκα νομίζω μέτρησε ο Παπαδημούλης...Μετά θα μπουν τα πράγματα σε μιά σειρά.\nεναςάσχετος @ tiramola\nΝαι. Μόλις στερεοποιηθεί ο γύψος, ο στόχος θα έχει επιτευχθεί και τα ασπόνδυλα θα σκύψουν να εισπράξουν τα τριάκοντα αργύρια!\nΜεταφέρω προς όσους είναι ελεύθεροι επαγγελματίες τί εκμυστηρεύτηκαν ελεγκτές Δ.Ο.Υ. αλλά και λογιστές: Όσοι έκαναν αυτοπεραίωση από 2003 και έπειτα δεν μπορούν να υποχρεωθούν να πληρώσουν με το σημερινό νόμο για την περαίωση τη διετία 2008-2009 ούτε και τα μισά που πονηρά προβλέπει ο νόμος. Είναι απάτη, δεν μπορούν να τους υποχρεώσουν οι Δ.Ο.Υ. να πληρώσουν, ούτε καν κλήση δεν μπορούν να τους στείλουν αρκεί στο εκκαθαριστικό της να γράφει "περαίωση με το Ν. 3296/2004". Φανταστείτε με τι συμμορία έχουμε μπλέξει που παραπλανά συνειδητά τον κόσμο μήπως κλέψει τίποτα, μιλάμε ότι είναι επικίνδυνοι. Ρωτήστε και εσείς.\nΕυχαριστούμε γιά τή πολύ χρήσιμη πληροφορία τής αυτοπεραίωσης DELDIO.στό σημερινό εθνικοσοσιαλιστικό (εθνικό=καρατζαφέρης,σοσιαλιστ.=γιωργάκης)καθεστώς, η σωστή πληροφόρηση είναι όρος επιβίωσης στά μέτρα τής κατοχικήςδιακυβέρνησης.\nΕδώ οι Εφορίες επιβάλλουν φόρους σε αφορολόγητες υποθέσεις δήθεν εκ λάθους και όταν διαμαρτυρήθηκα μου απήντησαν : "Α, το πρόσεξες ; Μπράβο !".Σε λίγο θα βάλουν και εισιτήριο εισόδου στις Δ.Ο.Υ. για να βγάλουν κανά φράγκο παραπάνω . Το χειρότερο είναι ότι έχουν ξαμολύσει τα τριράκια τους σε συλλόγους και στα ΜΜΕ και απειλούν ότι "όποιος δεν συμμορφωθεί, θα πάει φυλακή, θα του κλείσουν την επιχείρηση κ.λ.π." Ο στόχος είναι ο τρόμος .\nΕδω στειλανε περαιωση για το πρακτορειο ΟΠΑΠ που εχω !!! Να διευκρινησω οτι εμεις δεν εχουμε βιβλια.Η ΟΠΑΠ στελνει μια φορα τον χρονο εντυπο με το εισοδημα μας, το οποιο το καταθετουμε στην εφορεια ως εχει. Τι λοιπον εχω κρυψει απο την εφορια ακομα δεν εχω καταλαβει...300 ευρω για καθε ετος απο το 2001 εως το 2008 και 150 για το 2009 συνολο 2.250 ευρω σημερα στις 3/11 και να πληρωθουν μεχρι τις 8/11 !!!! Θα μας τρελανουν εντελως...


ΚΙΝΗΜΑ ΥΠΕΡΒΑΣΗ: ΤΑ 4 ΣΕΝΑΡΙΑ ΓΙΑ ΤΑ ΚΟΚΚΙΝΑ ΔΑΝΕΙΑ & ΤΟ ΚΑΛΥΤΕΡΟ ΟΛΩΝ, ΤΟ ΠΕΜΠΤΟ !!!\nΤΑ 4 ΣΕΝΑΡΙΑ ΓΙΑ ΤΑ ΚΟΚΚΙΝΑ ΔΑΝΕΙΑ & ΤΟ ΚΑΛΥΤΕΡΟ ΟΛΩΝ, ΤΟ ΠΕΜΠΤΟ !!!\nΤΟ 5ο ΣΕΝΑΡΙΟ ΛΕΓΕΤΑΙ "ΥΠΕΡΒΑΣΗ" ΚΑΙ ΕΙΝΑΙ ΤΟ ΚΑΛΥΤΕΡΟ ΕΠΕΙΔΗ ΤΟ ΥΠΟΓΡΑΦΟΥΝ ΧΙΛΑΔΕΣ ΔΑΝΕΙΟΛΗΠΤΕΣ\nΤα 4 σενάρια για τα κόκκινα στεγαστικά δάνεια έχουν λάβει κυρίαρχη θέση στις συζητήσεις των επιτελείων των τραπεζών που εξετάζουν όλους τους πιθανούς τρόπους για να περιορίσουν το κόστος τους και να έχουν κέρδος από την διαχείρισή τους.\nΗ ανταλλαγή με σπίτι μικρότερης αξίας\nΣύμφωνα με την εφημερίδα Δημοκρατία, η λύση που μελετάται θέλει τις τράπεζες αντί να προχωρούν σε εξώσεις και πλειστηριασμούς να προσφέρει στον δανειολήπτη ένα νέο σπίτι μικρότερης αξίας. Αυτό σημαίνει ότι ο δανειολήπτης θα δέχεται να εγκαταλείψει το σπίτι που έχει αγοράσει με το δάνειο που δεν μπορεί να αποπληρώσει με όφελος τη διαγραφή του χρέους που έχει ή μέρους του χρέους ανάλογα με τα ποσά που έχει καταβάλει ως τώρα και την αξία του νέου σπιτιού που θα του παραχωρεί η τράπεζα.\nΤο εν λόγω σχέδιο μελετάται καθώς οι τράπεζες επί της ουσίας δεν μπορούν να κινηθούν καθώς οι δανειολήπτες μέσω του νόμου Κατσέλη έχουν προσφύγει στη δικαιοσύνη.\nΑξίζει να σημειωθεί ότι οι υποθέσεις δανειοληπτών που δεν μπορούν να εξυπηρετήσουν τα δάνειά τους φτάνουν τις 130.000 συνολικά και θα χρειαστούν ως και 15 ή και παραπάνω χρόνια μέχρι να εκδικαστούν και να ξεκαθαρίσει η υπόθεση.\nΕπέκταση έως τα 80 χρόνια\nΤο δεύτερο σενάριο που εξετάζουν τα επιτελεία των τραπεζών είναι η επέκταση της διάρκειας των δανείων ακόμα και ως τα ογδόντα έτη του δανειολήπτη από τα 75 που είναι σήμερα. Με αυτό τον τρόπο, οι δόσεις ειδικά των νέων σε ηλικία δανειοληπτών, θα μειωθούν σημαντικά και πολλά δάνεια θα είναι εφικτό να εξυπηρετηθούν.\nΗ ρήτρα κληρονομικότητας\nΣε μία πιο ακραία εκδοχή του το παραπάνω σενάριο θέλει να υπάρχει και μία ρήτρα κληρονομικότητας που θα καθιστά τη διάρκεια του δανείου μεγαλύτερη. Με αυτό τον τρόπο η δόση του δανείου θα είναι μικρότερη και την εξυπηρέτηση του δανείου θα αναλάβουν και οι κληρονόμοι του δανειολήπτη, οι οποίοι θα έχουν συμφωνήσει και θα κάνουν αποδοχή της κληρονομιάς.\nΕνοίκιο στην τράπεζα\nΜία ακόμα ιδέα θέλει τα σπίτια όσων αδυνατούν να εξυπηρετήσουν τα στεγαστικά δάνειά τους να περιέρχονται στην ιδιοκτησία των τραπεζών και οι δανειολήπτες να έχουν πλέον μόνο τη χρήση πληρώνοντας ένα ενοίκιο.\nΕτικέτες 4 , 5Ο , ΑΓΩΓΗ , ΔΑΝΕΙΑ , ΚΟΚΚΙΝΑ , ΚΟΥΡΕΜΑ , ΟΜΑΔΙΚΗ , ΠΕΜΠΤΟ , ΣΕΝΑΡΙΑ , ΣΤΕΓΑΣΤΙΚΑ , ΥΠΕΡΒΑΣΗ


VK Ταινία LED 12V 14.4W IP20 RGB | Ledison.gr\nVK Ταινία LED 14.4W/m 12V IP20 RGB ποιοτικής κατασκευής, με 2 έτη εγγύηση και όλα τα πιστοποιητικά ασφαλείας και κατασκευής, όπως ορίζονται από την ΕΕ. Ιδανική μη στεγανή ταινία για όλους τους χώρους, όπως γραφεία, αποθήκες, και λοιπούς επαγγελματικούς (και μη) χώρους, καθώς προσφέρει εξοικονόμηση ενέργειας 84% σε σχέση με τους παραδοσιακούς λαμπτήρες και 50% σε σχέση με τους λαμπτήρες οικονομίας. Δώστε μία όμορφη νότα φωτισμού στον χώρο σας και εκμεταλλευτείτε τη LED τεχνολογία για να δείτε τον μηνιαίο σας λογαριασμό ρεύματος να μειώνεται αισθητά, εως και 90%!\nΗ ΤΙΜΗ ΑΦΟΡΑ ΤΟ ΜΕΤΡΟ!! Τα μέτρα πωλούνται σε 10άδες. Για καλύτερη λειτουργεία και μεγαλύτερη διάρκεια ζωής, προτείνουμε τροφοδοτικά μόνο για LED.


Διαχυτικές αλλαγές στο παγκρεατικό παρέγχυμα - συμπτώματα και θεραπεία - Κλινικές 2022\nΠρώτα απ 'όλα, ο ασθενής πρέπει να τρώει ταυτόχρονα. Παρά το γεγονός ότι παρουσία παθολογιών του παγκρέατος υπάρχουν αντενδείξεις για ορισμένα τρόφιμα, ο ασθενής πρέπει να αναπτύξει μια ποικίλη διατροφή.\nΤις πρώτες μέρες της δίαιτας, χρειάζεται μόνο να πίνετε μεταλλικό νερό, το οποίο δεν περιλαμβάνει αέριο. Μπορεί επίσης να αντικατασταθεί με αδύναμο μαύρο τσάι, ζωμό rosehip.\nΜε ασθένειες του παγκρέατος, απαγορεύεται αυστηρά η χρήση λιπαρών τροφών..\nΤα μενού των ασθενών αναπτύσσονται συχνότερα χρησιμοποιώντας βόειο κρέας. Η διατροφή του ασθενούς πρέπει να περιλαμβάνει χυλό βρώμης και φαγόπυρου. Σε ασθενείς με παθήσεις του παγκρέατος εμφανίζονται θαλασσινά.\nΟι ασθενείς μπορούν να τρώνε σκληρό τυρί σε διάφορες ποσότητες. Η διατροφή πρέπει να περιλαμβάνει ξινό γάλα ή γιαούρτι χωρίς αποτυχία. Οι ασθενείς δεν πρέπει ούτε να αρνηθούν ποικιλία λαχανικών..\nΣε ασθένειες του παγκρέατος, συνιστάται στους ασθενείς τροφές για υδατάνθρακες, οι οποίες πρέπει να καταναλώνονται 7 φορές. Ο ασθενής πρέπει να πίνει 2 έως 2,5 λίτρα νερό κάθε μέρα. Σε ορισμένες περιπτώσεις, αντικαθίσταται με αφέψημα από άγριο τριαντάφυλλο, βακκίνιο, σταφίδα.\nΜετά από μια εβδομάδα μετά την έναρξη της θεραπείας, ο ασθενής πρέπει να τρώει έως και 1000 θερμίδες την ημέρα. Για πρωινό, πρέπει να μαγειρέψετε ρύζι ή σιμιγδάλι χυλό σε νερό με πρόσθετη ζάχαρη. Μπορείτε επίσης να φάτε ένα μήλο ή πορτοκάλι. Επιτρέπεται να πίνετε αδύναμο τσάι το πρωί, στο οποίο προστίθεται λίγη ζάχαρη. Το δεύτερο πρωινό πρέπει να αποτελείται από:\nβρασμένο κομμάτι ψαριού ή φιλέτου πουλερικών ·\nΣτη δεύτερη εβδομάδα της δίαιτας, επιτρέπεται να τρώει έως και 20 γραμμάρια λίπους. Το φαγητό πρέπει να σερβίρεται σε αιμοσυνθετική μορφή χωρίς προσθήκη αλατιού. Η καθημερινή διατροφή πρέπει να χωρίζεται σε 5 γεύματα.\nΤο κρέας πρέπει να βράσει καλά εκ των προτέρων. Από προϊόντα που έχουν υποστεί ζύμωση, επιτρέπεται η χρήση τυριού cottage με χαμηλά λιπαρά. Μπορείτε να μαγειρέψετε μια ποικιλία πιάτων από αυτό.\nΜετά την εξάλειψη της φλεγμονώδους διαδικασίας στο πάγκρεας, συνιστάται στον ασθενή να κάνει δίαιτα για 12 μήνες.\nΗ υγεία του ασθενούς θα επηρεαστεί από τους διατροφικούς κανόνες.\nΣυνιστάται στους ασθενείς να μαγειρεύουν πιάτα από καρότα, πατάτες, κολοκύθα, σκουός. Απαγορεύονται αυστηρά τα προϊόντα που αυξάνουν την παραγωγή φυσικού αερίου. Συνιστάται στους ασθενείς να προετοιμάζουν ζωμούς μόνο με βάση τα λαχανικά. Εάν το κρέας ή το ψάρι χρησιμοποιείται για αυτό, τότε θα πρέπει να είναι μόνο ποικιλιών χαμηλών λιπαρών..


Η Μαρία Κορινθίου ποζάρει με σέξι εσώρουχα στο κρεβάτι της και προκαλεί αναστάτωση (φωτο) | Espresso\n20-04-2021 | 14:12μμ\nΗ Μαρία Κορινθίου είναι από τις πιο πληθωρικές και σέξι παρουσίες της σόουμπιζ.\nΤην έχουν αποκαλέσει ως η «Ελληνίδα Μόνικα Μπελούτσι» και όχι άδικα καθώς είναι το ίδιο σέξι και εντυπωσιακή με την Ιταλίδα σταρ. Η ηθοποιός είναι το πρόσωπο καμπάνιας εταιρίας εσωρούχων και συχνά ποστάρει φωτογραφίες με εσώρουχα. Αυτή τη φορά επέλεξε ένα σετ σέξι, λευκών εσωρούχων και πόζαρε στο κρεβάτι της δημοσιεύοντας φωτογραφίες στο instagram.\n«Έχουν δει πολλά τα ματάκια μου και έχουν ζήσει πολλά. Σίγουρα ο δρόμος και η πορεία του καθενός έχει επηρεαστεί από κάποια πράγματα. Δυστυχώς, σε πολλούς τομείς, η εμφάνιση μού έχει κλείσει τις πόρτες. Είναι πολύ πιο επιφυλακτικοί στο να σε εμπιστευθούν σε κάποιους ρόλους. Μου αρέσει να τσαλακώνομαι, όχι μόνο στην εικόνα αλλά και στην ψυχή. Η ηλικία με ανησυχεί για άλλους λόγους και όχι για την εξωτερική μου εμφάνιση», είχε πει σε συνέντευξή της.


Μουρίνιο και Πιτίνο | Pagenews.gr\nΓιάννης Αντύπας 20.11.2019 | 18:36 ΧΡΟΝΟΣ ΑΝΑΓΝΩΣΗΣ 4 '\nPagenews.gr / Άποψη / Μουρίνιο και Πιτίνο\nΟ Γιάννης Αντύπας, μέσα από το blog του στο pagenews.gr, αναφέρεται στην πρόσληψη των Ζοσέ Μουρίνιο και Ρικ Πιτίνο στον Παναθηναϊκό αντίστοιχα, η οποία παρομοιάζεται με τη διάθεση... ακινησίας, που πλήττει εδώ και χρόνια την ελληνική πολιτική ζωή.\nΣτο αθλητικό ρεπορτάζ οι ειδήσεις που κάνουν αναφορά στους δύο προπονητές κυριαρχούν. Φαίνεται πως Τότεναμ και Παναθηναϊκός πάσχουν από την ίδια ασθένεια που πλήττει εδώ και χρόνια την ελληνική πολιτική ζωή: τη διάθεση… ακινησίας! Το βασικό χαρακτηριστικό της νόσου είναι η επιμονή σε μύθους, τοτέμ και η άρνηση κάθε ουσιαστικής προσπάθειας ανανέωσης. Όσοι βρίσκονται σε θέσεις ευθύνης τείνουν να εφευρίσκουν δικαιολογίες για την παραμονή τους, αλλά και όσοι αναζητούν λύσεις δείχνουν να προτιμούν δοκιμασμένες επιλογές. Μόνο που υπάρχει ένα πρόβλημα: η εμπειρία της επιτυχίας αυτών των επιλογών δεν βρίσκεται στο παρόν, αλλά στο παρελθόν.\nΤο είδαμε πρόσφατα και στα ΜΜΕ αυτό το φαινόμενο. Με δημοσιογράφους που δε λένε να καταλάβουν ότι η εποχή τους πέρασε και με καναλάρχες που δεν καταλαβαίνουν πως οι εποχές έχουν αλλάξει. Μπορεί να χύνουν όλοι αυτοί δάκρυα για τους νέους των 300 και των 600 ευρώ, αλλά κανένας δεν είναι πρόθυμος να αφήσει κενή την καρέκλα του. Αντίθετα, βάζουν μέσον για να μείνουν, κλείνοντας τις οδούς σε νέους που μπορούν και έχουν ανάγκη τις δουλειές για να χτίσουν τις δικές τους οικογένειες και να φέρουν στον κόσμο τους νέους Έλληνες.\nΚυρίες και κύριοι το πόσο ο καθένας ενδιαφέρεται για τους άλλους κρίνεται στις επιλογές του και όχι στα λόγια του. Παραδείγματος χάριν όταν βρίσκεις μία νέα δουλειά και κρατάς και την προηγούμενη από κάποιον τη στερείς. Κάνεις χρήση του ειδικού σου βάρους για να συμβιβάσεις δύο ασυμβίβαστες πολλές φορές καταστάσεις. Και αυτό είναι λάθος. Όπως λάθος είναι και να μην μπορείς να ζήσεις χωρίς τα φώτα της δημοσιότητας. Είναι πραγματικά αδιανόητο κάποιοι να μην έχουν ζωή χωρίς μία καρέκλα εξουσίας. Είναι παθογένεια, που αφορά βεβαίως και εκείνους που δεν τολμούν να γυρίσουν σελίδα.\nΒασικά η ευθύνη των τελευταίων, που έχουν και τη δύναμη της επιλογής, είναι μεγαλύτερη. Ειδικά αν πρόκειται για επιχειρηματίες που φιλοδοξούν να έχουν και έναν πολιτικό ρόλο ή μια παρουσία στην κοινωνική ζωή. Ζωή με τους νέους (όχι και τόσο νέους σε πολλές περιπτώσεις) στο περιθώριο δε μπορεί να υπάρξει. Η κάθε γενιά δικαιούται τον δικό της χρόνο στο προσκήνιο. Όταν η προηγούμενη τρώει τον χρόνο της επόμενης, ενώ έχει φάει και τα χρήματά της, το πρόβλημα είναι τεράστιο.\nΚαλός ο Μουρίνιο, καλός ο Πιτίνο, αλλά μαγεία είναι ο Αντετοκούμπο και ο Τσιτσιπάς. Νέα παιδιά που είναι η ώρα τους να ζήσουν, να προσφέρουν και να απολαύσουν τα φώτα της δημοσιότητας. Με την ελπίδα ότι κάποτε θα δούμε τέτοια ταλέντα και στην πολιτική, αναμένουμε τις επερχόμενες αναμετρήσεις στα διάφορα πρωταθλήματα και βεβαίως την εξέλιξη της τετραετίας Μητσοτάκη, στον οποίο οι Έλληνες ανέθεσαν την αποστολή να κυβερνήσει τη χώρα. Γιατί η προηγούμενη επιλογή… ανανέωσης που είχαν κάνει, με τον Αλέξη Τσίπρα (σ.σ. βλέπετε σε κάθε κανόνα υπάρχουν και οι εξαιρέσεις), δεν τους πήγε όπως το είχαν φανταστεί.\nΡικ Πιτίνο: Επιστρέφει στον Παναθηναϊκό\nMMEΑΛΕΞΗΣ ΤΣΙΠΡΑΣΔΗΜΟΣΙΟΓΡΑΦΟΙΖΟΣΕ ΜΟΥΡΙΝΙΟΡΙΚ ΠΙΤΙΝΟ


Σπύρος Σπύρου: «Κόντρα στο διορισμό και την επιστράτευση αλεξιπτωτιστών ατόμων ξεκομμένων από την πραγματικότητα» | Kefalonia Magazine\nΑρχική Πολιτική Σπύρος Σπύρου: «Κόντρα στο διορισμό και την επιστράτευση αλεξιπτωτιστών ατόμων ξεκομμένων από...\nΣκληρός σε πολλές στιγμές της σημερινής συνέντευξης Τύπου παρουσιάστηκε ο επικεφαλής της μείζονος αντιπολίτευσης της Περιφέρειας και υποψήφιος Περιφερειάρχης, Σπύρος Σπύρου, αλλά και συνάμα ανοικτός στις υγιείς δυνάμεις, όπως τις χαρακτήρισε των νησιών μας.\nΤην πρώτη του επίσημη εμφάνιση ως υποψήφιος Περιφερειάρχης έκανε στην Κεφαλονιά ο Σπύρος Σπύρου, που παρουσίασε το όνομα του συνδυασμού του και έκανε τις πρώτες δηλώσεις του επικαιροποιώντας τη συμμετοχή του στις προσεχείς εκλογές του Μαΐου. «Ο αγώνας μας θα είναι έντιμος, ειλικρινής και δυναμικός. Η φωνή των πολιτών των Επτανήσων μας ανάγκασε να είμαστε παρόντες και είναι καθήκον μας και υποχρέωση να υπηρετήσουμε τον τόπο. Μαζί θα είμαστε στα ευχάριστα, μαζί και στα δυσάρεστα», ανέφερε ο κ. Σπύρου και συνέχισε: «Κάθε κοινωνία έχει δικαίωμα να ψηφίζει άτομα που ζουν στον τόπο τους και ξέρουν τα προβλήματα. Είμαστε αντίθετοι σε αντιλήψεις αλαζονείας, είμαστε αντίθετοι σε αλεξιπτωτιστές και εισαγόμενους σωτήρες. Εγώ δεν απεμπόλησα ποτέ τις αρχές και τις αξίες της Νέας Δημοκρατίας, ο συνδυασμός μας είναι ανοικτός στην κοινωνία από οποιοδήποτε χώρο αυτή προέρχεται. Η τοπική αυτοδιοίκηση πρέπει να είναι ακηδεμόνευτη, διότι τα προβλήματα του τόπου μας δεν έχουν χρώμα. Δεν δεχόμαστε διορισμούς και επιστράτευση σε άτομα ξεκομμένα από την τοπική κοινωνία, χωρίς αίσθηση της πραγματικότητας. Λέμε όχι στην υπακοή και στο σκυμμένο κεφάλι. Έχουμε υποχρέωση να αντισταθούμε σε όποιον προσπαθήσει να μας επιβάλλει από μακριά τις απόψεις του, η περίοδος των Αρμοστών έχει τελειώσει προ πολλού για τα Επτάνησα».\n«Η αδράνεια Γαλιατσάτου και η θέλησή μας να προχωρήσουμε μπροστά»\nΟ υποψήφιος Περιφερειάρχης έκανε μια μικρή αναδρομή στα χρόνια που ηγείται της Περιφέρειας ο Θόδωρος Γαλιατσάτος και στη συνέχεια ανέφερε το δικό του όραμα για την προσεχή τετραετία αναφέροντας: «Δεν πρέπει να γίνεται μικροπολιτική πάνω στα μεγάλα έργα, δεν πρέπει να χάνονται χρήματα γιατί δεν υπάρχουν Μελέτες. Ο Θόδωρος Γαλιατσάτος κληρονόμησε έργα και μελέτες από την δική μας Περιφερειακή Αρχή και έτσι μπόρεσε να προχωρήσει στην κατασκευή τους, έργα όπως το σχολικό συγκρότημα στο Φαραώ στην Κεφαλονιά. Ωστόσο, ο κ. Γαλιατσάτος επέδειξε αδράνεια στην δική του διοίκηση σε θέματα μεγάλων και σημαντικών έργων. Εμείς είμαστε έτοιμοι να προχωρήσουμε μπροστά, να ανακτήσουμε την χαμένη ελπίδα για τους πολίτες, που πρέπει να έχουν το κεφάλι ψηλά. Έχουμε δύναμη δημιουργίας, έχουμε εργατικότητα και οι άνθρωποι που θα πλαισιώσουν το ψηφοδέλτιό μας έχουν μεγάλη διάθεση να μπουν και να προσφέρουν. Αυτοί οι άνθρωποι δεν νοιώθουν ότι ξεπουλούν αρχές και ιδέες».\nΤο δίλημμα των νεοδημοκρατών και ο δεύτερος γύρος\nΣτον κ. Σπύρου τέθηκε η ερώτηση κατά πόσο ο νεοδημοκράτης ψηφοφόρος μπορεί να εμπιστευτεί τον ίδιο ή την κα Κράτσα, αφού και οι δύο προέρχονται από τον ίδιο χώρο. «Εγώ άσκησα τα καθήκοντά μου ως Περιφερειάρχης και ως αντιπολίτευση, είμαι παρόν σε όλα τα προβλήματα και δεν περιμένω να με διορίσει κανένας. Δεν είμαι ούτε αλεξιπτωτιστής ούτε εισαγόμενος . Το δίλημμα για τους νεοδημοκράτες ξεπερνιέται μέρα με την ημέρα. Πολιτική μέθη και υπεροψία οδήγησαν την κα Κράτσα να είναι απέναντί μου. Ευτυχώς οι πολίτες το ξεπερνούν και βλέπουν μπροστά». Αναφορικά με την ερώτηση για τον δεύτερο γύρο ο κ. Σπύρου απάντησε: «Στόχος μου είναι να αποκαταστήσω την κανονικότητα στην Περιφέρεια. Δεν θεωρώ κανέναν από τους αντιπάλους μου επικίνδυνο και δεν έχει καμία σημασία για μένα να μιλάω για τον δεύτερο γύρο. Το μόνο που θέλω να πως είναι πως κάποιοι πρέπει να σταματήσουν να πιέζουν, να απειλούν και να εκμαυλίζουν συνειδήσεις στη Νέα Δημοκρατία, κανένας δεν είναι πιο νεοδημοκράτης από εμένα». Στο χώρο της συνέντευξης έδωσαν το παρόν η Τζόγια Γρουζή, η Άντζελα Λουκέρη και ο Γεράσιμος Μιχελής από την Κεφαλονιά. Τον κ. Σπύρου συνόδευσε στην Κεφαλονιά ο Σπύρος Ιωάννου, ο οποίος θα είναι στο ψηφοδέλτιο της Κέρκυρα.\nΠροηγούμενο άρθρο«Αδελφοποίηση» των Επιμελητηρίων Κεφαλονιάς-Ιθάκης και Επαγγελματικού Αθηνών μέσω των προέδρων τους, Σπαθή και Χατζηθεοδοσίου\nΕπόμενο άρθρο“Ημερήσιος”: “Κε Μοσχονά, ξεκαθάρισε αμέσως τη θέση σου!– Από την Διαύγεια φαίνεται ότι άλλος πήρε τα λεφτά για την μετεγκατάσταση του περιπτέρου του Παναγή Πεφάνη…”


------ Ιερός Λόχος 2012 Έφεδροι και φίλοι των Ειδικών Δυνάμεων ------: Μαρτίου 2022\nΕις μνήμην... του διαπρεπή καθηγητή Ματθαίου Τσούγκα\nΜεγάλη θλίψη μας προκάλεσε η είδηση ότι σήμερα, Τρίτη 29/3/2022, έφυγε από τη ζωή ο διαπρεπής ιατρός και καθηγητής Ματθαίος Τσούγκας.\nΈλληνας Βλάχος στην καταγωγή, από το Κρούσοβο (πόλη που βρίσκεται σήμερα στα Σκόπια, κοντά στο επίσης κατεχόμενο από τους Σκοπιανούς Μοναστήρι -που σήμερα ονομάζουν Bitola).\nΠαρά τις δεκάδες επαγγελματικές και επιστημονικές του περγαμηνές (διακεκριμένος καθηγητής Ιατροδικαστικής και Τοξικολογίας στο ΑΠΘ),\nπέρα από τους αγώνες του ενάντια στη μάστιγα των ναρκωτικών,\nστήριξε άφθονες φιλανθρωπικές πρωτοβουλίες (Δημοτικό Βρεφοκομείο Άγιος Στυλιανός, Φίλοι του Νοσοκομείου Άγιος Δημήτριος και της Σχολής Τυφλών),\nδεν παρέλειψε ποτέ, να δίνει το αγωνιστικό του παρόν ως Έλληνας εθνικιστής και στο «δρόμο».\nΣε μια εποχή που πλήθος εθνικιστών, αποφεύγουν να εκτεθούν εμφανιζόμενοι σε ανοιχτά καλέσματα σε πορείες και συγκεντρώσεις, ο Ματθαίος Τσούγκας υποστήριξε με συνέπεια και ήθος τις αρχές και της αξίες του.\nΈτσι, αρκετές φορές ήρθε να στηρίξει τις δράσεις του Συλλόγου μας, αφήνοντας πίσω τους ακαδημαϊκούς του τίτλους και μετέχοντας ως ένας απλός στρατιώτης, ως ένας απλός συναγωνιστής.\nΚαλό Παράδεισο και καλή ανάπαυση στην ψυχή του αγαπητού μας συναγωνιστή Ματθαίου.\nΑναρτήθηκε από Ιερός Λόχος 2012 στις 11:51 μ.μ. 1 σχόλιο:\nΕτικέτες Εις Μνήμην ...\nΠόλεμο στον πόλεμο της νέας τάξης. Καμία εμπλοκή ... Θεσσαλονίκη 13/3/2022\nΜέλη του Ιερού Λόχου 2012 και εκατοντάδες Ελληνίδες και Έλληνες, έδωσαν το παρόν στο Λευκό Πύργο για να δείξουν την αντίθεσή τους στην εμπλοκή της Ελλάδος με την αποστολή στρατιωτικού υλικού στην Ουκρανία.\nΠαρά το τσουχτερό κρύο, μετά τις ομιλίες ακολούθησε πορεία στους δρόμους της πόλης.\nΟ χαιρετισμός του Προέδρου του Ιερού Λόχου 2012, Ανδρέα Γενιά:\nκαι δύο ειδησειογραφικά βίντεο:\nΑναρτήθηκε από Ιερός Λόχος 2012 στις 3:38 μ.μ. Δεν υπάρχουν σχόλια:\nΘα είμαστε όλοι ΕΚΕΙ\nΚΟΝΤΡΑ στα σχέδια των σιωνιστών και μασόνων\nπου θέλουν να μας εμπλέξουν στο πόλεμο Ρωσίας και Ουκρανίας.\nΑναρτήθηκε από Ιερός Λόχος 2012 στις 10:07 π.μ. Δεν υπάρχουν σχόλια:\nΑνακυκλώνω πλαστικό βοηθώντας το περιβάλλον και τα αδέσποτα!\nΑδιαμφισβήτητα οι καιροί που ζούμε είναι δύσκολοι για όλους μας. Γίνονται όμως ακόμα πιο δύσκολοι για τους πιο αδύναμους.\nΤο οικολογικό τμήμα Green Nationalist του συλλόγου μας προσπαθώντας να στηρίξει τους ανθρώπους που δίνουν απεριόριστα χρόνο, χρήμα και αγάπη στα αδέσποτα ζώα, οργανώνει μια ακόμη φιλοζωική δράση.\nΣυλλέγουμε πλαστικά καπάκια τα οποία θα τα παραδώσουμε στην ανακύκλωση πλαστικού και με τα χρήματα που θα κερδίσουμε θα αγοράσουμε τροφή για τα αδέσποτα σκυλιά.\nΌσο λοιπόν περισσότερα καπάκια μαζευτούν τόσα περισσότερα αδέσποτα σκυλάκια θα χαρούν!\nΑνακυκλώνουμε με διπλό στόχο, την προστασία του περιβάλλοντος και βοηθώντας τα αδέσποτα!\nΤο οικολογικό τμήμα του συλλόγου Ιερός Λόχος 2012 Green Nationalist.\nΑναρτήθηκε από Ιερός Λόχος 2012 στις 9:19 π.μ. Δεν υπάρχουν σχόλια:\nΕτικέτες Φιλανθρωπικό έργο, Green Nationalist\nΑναρτήθηκε από Ιερός Λόχος 2012 στις 9:03 μ.μ. Δεν υπάρχουν σχόλια:


Πες το στη Βέρα: Ο τρελός και η συνεπιμέλεια | Pasmina.gr\nΠες το στη Βέρα: Ο τρελός και η συνεπιμέλεια\nΚαλή μου Βέρα γειά σου. Κοντεύω να τρελλαθώ .Με λένε Nικολέττα , μένω στην επαρχία και μόλις χώρισα από έναν άθλιο άντρα που ευτυχώς σηκώθηκε και έφυγε μόνος του από το σπίτι και εγκατέλειψε τα 2 παιδιά μας και εμένα.Τι να σου πώ. Άσπρη μέρα δεν είχαμε δεί αυτά τα 15 χρόνια. Ο μάγκας δεν πλήρωνε τιποτα στο σπίτι και τα είχε όλα τζάμπα. Με απαίτηση του ,κοιμόμασταν χωριστά ,έβλεπε όλη μέρα τσόντες στο ίντερνετ και απαιτούσε να του πληρώνω και την βενζίνη στο αμάξι του, όταν και άν, μας έβγαζε βόλτα. Παλιοχαρακτήρας σου λέω .Δεν λέω περισσότερα γιατί ντρέπομαι τα παιδιά μου και την κοινωνία Στο πρώτο δικαστήριο βγήκε απόφαση να παίρνει τα παιδιά κάποιες ώρες. Ελα όμως που αυτά δεν θέλουν ούτε να τον ακούσουν. Τώρα που λες , αφού αυτά είναι μεγάλα και δεν πάνε από μόνα τους ,αυτός με εχει ταράξει στις μηνύσεις.\nΚάθε τρείς και λίγο λοιπόν , εχουμε μήνυση ,αυτόφωρο,κλείσιμο και οι 2 στο κελί, μας βγάζουν έξω οι δικηγόροι που έχουν βρεί την χαρά τους με μας και άντε φτού και από την αρχή. Και σε ρωτάω γιατί εγώ μια κοπέλα του χωριού είμαι και δεν ξέρω πολλά. Εγώ τι φταίω που αυτά δεν πάνε και δεν θέλουν να τον δούν? Χώρια που μας κατηγοράει όπου σταθεί και όπου βρεθεί ενώ ο κύριος κυκλοφορεί ελεύθερα με τη σχέση του χεράκι-χεράκι..Και επειδή ακούω κάτι για συνεπιμέλεια. Μπορείς να μου πείς τι είναι πάλι και τούτο? Θέλουν να μας διαλύσουν εντελώς? Δηλαδή εγώ πρέπει να σπάζω στο ξύλο τα παιδιά για να πάνε μαζί του?\nΚαλή μου φίλη, περνάς πολύ μεγάλο ζόρι και πρέπει να φανείς πολύ δυνατή, γιατί το χρωστάς όχι μόνο στον εαυτό σου αλλά ιδιαίτερα στα παιδάκια σου. Δυστυχώς στην Ελλάδα η νομοθεσία για τα διαζύγια μπάζει νερά από παντού. Για κάποιο λόγο που κανείς δεν μπορεί να καταλάβει, ο νομοθέτης πιστεύει ότι τα παιδιά μπορούν να ζουν με αέρα κοπανιστό και είναι υποχρέωση της μητέρας να παρέχει τα πάντα δηλαδή κατοικία, τροφή, εκπαίδευση, περίθαλψη, διακοπές και τόσα άλλα. Ο πατέρας τώρα να δίνει ένα ποσόν ανάλογα με τα έσοδα που δηλώνει στην εφορία δηλαδή ψίχουλα σε σχέση με τα εισοδήματα του. Από ότι καταλαβαίνω εσύ δεν ατύχησες μόνο στον γάμο σου αλλά έβαλες το χέρι σου στον κάδο με τα σκουπίδια και τράβηξες το χειρότερο. Προφανώς έκανες έναν γάμο συμφέροντος. Αυτός σε πήρε για τα λεφτά σου ,ενώ μέσα του και έξω του σε μισούσε και σε απεχθανόταν. Πιστεύω ότι η κατάσταση με αυτόν αγρίεψε μόλις κάνατε τα παιδιά και έδεσε την κατάσταση. Θα μου πεις γιατί κάθισε τόσα χρόνια μαζί σου? Μα αφού τα είχε όλα τζάμπα, δεν πλήρωνε τίποτα κοιμόταν τζάμπα στο ωραίο σου σπίτι με όλα τα κομφόρ, είχε τα παιδιά του(τζάμπα και αυτά) , έβαζε στην άκρη τον μισθό του και έκανε καβάτζα, κοιμόσασταν και χωριστά… τι άλλο πια νισάφι, ούτε η Μέγκαν Μάρκλ δεν κάνει τέτοια μαρτύρια στον καημένο τον Χάρι. Όσο για την συνεπιμέλεια από την στιγμή που τα παιδιά είναι μεγάλα και από μόνα τους και δεν θέλουν να τον δούνε, δεν μπορείς να κάνεις πολλά πράγματα, εκτός από το να περιμένεις το οριστικό διαζύγιο και να ζητήσεις την βοήθεια κάποιου ψυχολόγου. Θα κέρδιζες και εσύ πολύ χρόνο επίσης αν ζητούσες ανάλογη βοήθεια γιατί από ότι καταλαβαίνω έχεις υποστεί απίστευτη απόρριψη και κακοποίηση λεκτική και σωματική. Όσο για αυτόν τον τραγικό νόμο της συνεπιμέλειας που θέλουν να ψηφίσουν μην ανησυχείς. Από μόνος του θα καταρρεύσει, αν ο πατέρας είναι κάθαρμα. Σιγά μην έχουν την όρεξη όλοι αυτοί που βγαίνουν στην πιάτσα και ωραίοι, να φορτωθούν τα παιδιά τους, χωρίς την μάνα τους τον μισό χρόνο και να πληρώνουν από πάνω την διατροφή τους. Μην ανησυχείς είναι βαριά η καλογερική. Όσο για τον δικό σου το μόνο που τον νοιάζει, είναι το μίσος του για σένα και το πώς θα σε ισοπεδώσει. Το ιδανικό βέβαια θα ήταν, να βρισκόταν μια λύση να τα έβλεπε σε εξωτερικό χώρο κάποιες ώρες, με παρουσία δική σου. Και να μην το ξεχάσω αφού όπως μου λες δεν πας πουθενά και κάθε τρείς και λίγο είσαι στην αστυνομία δεν ρίχνεις μια πιο προσεκτική ματιά εκεί, μήπως εντοπίσεις κανένα καλό παιδί και ελεύθερο? Μην το γελάς δεν ξέρεις ποτέ.\nΑπαντάει η Βέρα Μπούντρου φιλόλογος – ανθρωπολόγος\nΣτείλε αυτό που σε απασχολεί στη Βέρα, στο veramailme@yahoo.gr\nβερα μπουντρουΠΕΣ ΤΟ ΣΤΗ ΒΕΡΑΣΥΝΕΠΙΜΕΛΕΙΑ\nΗ Νέα Μόδα Που «Σαρώνει» στο εξωτερικό! Μασάζ Γιόνι!\nΕίναι η νέα μόδα που όλο και πιο πολλές γυναίκες ακολουθούν στο εξωτερικό. Μασάζ Γιόνι. Κάθε συνεδρία «Γιόνι» κοστίζει περί\nSexual mirroring: Η νέα τάση στο σεξ που πηγαίνει την ικανοποίηση σε άλλα επίπεδα!\nΗ νέα τάση στο σεξ ακούει στο όνομα… sexual mirroring. Τι είναι όμως αυτό και γιατί οι σεξολόγοι την συνιστούν\nΈχετε αναρωτηθεί ποτέ ποιο είναι το πρώτο πράγμα που οι άντρες προσέχουν στις γυναίκες; Συνήθως, περιμένουμε απαντήσεις όπως στήθος και


Έγραψε τεράστια ιστορία : Μυθικό τρεμπλ για την ΑΕΚΑΡΑ που τα σάρωσε όλα!\nΣτο β’ μέρος, οι “ασπρόμαυροι” ξέφυγαν στο σκορ με 19-19, με την ΑΕΚ να απαντά άμεσα με τους Καλόμοιρο και Τζηρά και να ισοφαρίζει σε 20-20. Κεδέρης και Καλόμοιρος ανέτρεψαν το σκορ υπέρ του “Δικεφάλου” (21-22), ενώ ακολούθησε ένα πανέμορφο γκολ από τον Μυλωνά για το 22-23 (47′). Ακολούθησαν διαδοχικά γκολ και από τις δύο ομάδες, με την ΑΕΚ να φτάνει τελικώς μία ανάσα από το τρόπαιο χάρη σε γκολ των Δομπρή και Τζηρά για το 27-28 και 28-29, λίγα δευτερόλεπτα πριν το φινάλε.\nΟι γηπεδούχοι βρήκαν γκολ στο τελευταίο σουτ και έστειλαν το ματς στην παράταση, με σκορ 29-29.